Исломда дўстлик риштаси - Баҳоуддин Нақшбанд ёдгорлик мажмуаси маркази\nИсломда дўстлик риштаси\nИнсониятга илк бора Ислом нури келиши билоноқ халқлар ўртасида аҳиллик, тотувлик ва дўстлик мисли кўрилмаган даражада жорий бўлди. Ҳатто неча йиллар бир-бирлари билан адоватда бўлиб келганлар ажралмас садоқатли дўстга айландилар. Бу борада Расули акрам соллаллоҳу алайҳи васаллам ҳадиси шарифларида шундай марҳамат қилдилар: “Мўминлар ўзаро бир-бирларига дўстлик, эзгулик ва меҳрибонлик кўрсатишларида бир тана бўлиб, унинг бир аъзоси бетобликдан оғриса, қолган аъзолари ҳам бедор ва нотинч бўлгани кабидир”. Дарҳақиқат мусулмонлар ҳақиқий ака-ука каби аҳил дўст бўлиб яшадилар. Ўзида бор нарсани бир-бирларига илиниб, яхши кўрган нарсаларини диндош дўстларига тортиқ қилдилар. Аллоҳ таоло уларни мадҳ қилиб қанча-қанча оятлар нозил қилди. Шулардан Аъроф сурасида Аллоҳ таоло шундай деган: “Мўминлар ва мўминалар бир-бирларига дўстдирлар: (одамларни) яхшиликка буюрадилар, ёмонликдан қайтарадилар” (Тавба сураси, 71-оят).\nАллох таоло бандаларини «ухувват»га, яъни барча мўмин-мўсулмонларнинг бир-бирларига хайрихоҳлик, дўстлик, севги, шафқат ва ёрдамга буюрар экан, бу неъмат бошқа бирон қавм ёки миллатга раво кўрилмаган, муносиб топилмаган улуғ бир илоҳий ҳадяга сазовор қилди. Бу ҳақда Қуръони Каримда шундай дейилган: “Ҳаммангиз Аллоҳнинг “аркони”ни (Қуръонини) махкам тутинг ва фирқаларга бўлинманг ҳамда ўзаро адоватга бўлган пайтларингизда дилларингизни (туташтириб) ошно қилиб қўйган Аллоҳнинг неъматини ёдда тутинг. Унинг неъмати туфайли биродарларга айландингиз” (Оли-имрон сураси, 103-оят).\nПайғамбаримиз соллаллоҳу алайҳи васаллам шундай деб маҳамат қилганлар: “Баъзи амаллар ибодат шаклида бўлмаса ҳам савоби жуда кўпдир”. Масалан, намоз шаклий ибодат саналади: тахорат олиб қиблага юзланамиз, “Аллоҳу акбар” деб бошлаймиз, рукуъ, сажда қиламиз ва эвазига савобга эришамиз. Аммо дўстлик каби маънавий ибодат ҳам борки, у зохиран қадрсиздай, аҳамиятсиздай туюлса ҳам, аслида у динда муаззам бир савоб, муаззам бир ибодатдир” (Абу Хомид Ғаззолий, “Ихёу улумид-дин”).\nИслом тарихида Пайғамбаримиз соллаллоҳу алайҳи вассаллам саҳобалари билан Мадинага хижрат қилганларида ансорларнинг мухожирлар билан дўстлик ва биродарликлари тилларда достон бўлиб кетган. Ансорлар ўзида борини мухожир диндошлари билан бахам кўрган. Хатто ўзлари оч қолсалар ҳам меҳмонларга бор таомини бериб юборганлар.\nПайғамбаримиз дўстлик ҳақида қуйидаги ҳадисларни марҳамат қилганлар. Имоннинг энг мустаҳкам дастаси – Аллоҳ йўлида дўстлашиш ва Аллоҳ йўлида душманлашиш, Аллоҳ йўлида яхши ва Аллоҳ йўлида ёмон кўришдир. “Исломдан кейинги энг яхши неъмат яхши дўстдир. Агар бирортангиз биродаридан дўстликни сезса, уни махкам тутсин. Агар тоат ибодатинга ёрдам берадиган дўстинг бўлса, унинг қўлини маҳкам тут, чунки дўстни тутиб туриш қийин, ундан ажралиш эса осондир. Дўстларнинг сифатларидан бири – улар ўзларидан дўстларини устун қўйишларидир”.\nСодиқ дўстнинг мисоли дарахт кабидир. Агар соясида ўтирсанг, сени соясига олади. Агар унинг мевасини есанг, сени тўйдиради. Агарчи у сенга фойда бермаса ҳам, зарар ҳам бермайди. Мусулмонлрнинг бир-бирларига дўст, биродар, кўмакдош бўлишлари зарурлигини бундан ўн беш аср муқаддам эълон этиб, Ислом умматини ўзаро биродарликка, қардошликка чақирганлар.\nАбдуллоҳ ибн Умар розияллоҳу анҳудан ривоят қилинади: “Расулуллоҳ соллаллоҳу алайҳи васаллам шундай деганлар: “Мусулмон мусулмон кишининг биродаридир. Унга зулм ҳам қилмайди ва биродарини душманга ҳам топшириб қўймайди. Ким биродарининг хожатида бўлса, Аллоҳ ҳам унинг хожатида бўлади. Ким мусулмондан ғам-ташвишни кетказса, Аллоҳ таоло уни қиёмат ғам-ташвишларидан халос этади. Ким мусулмоннинг айбини беркитса, Аллоҳ таоло қиёмат кунида унинг ҳам айбини беркитади”. (Имом Бухорий ва Муслим ривояти).\nАбу Хурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам: “Эй Алллоҳнинг бандалари, биродар бўлинглар. Мусулмон мусулмон билан ака-укадир. Унга зулм қилмайди, ҳақир санамайди ва хўрламайди. Тақво бу ерда деб қалбларига уч марта ишора қилдилар. Яна: “ Мусулмон биродарини ҳақир санамоғи унинг ёмонлигига кифоя қилади. Ҳар бир мусулмоннинг бошқа бир мусулмон қони, моли ва обрўсига тажовуз қилмоғи ҳаромдир”. (Имом Муслим ривояти).\nАнас розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам: “Кимки ўзи учун яхши кўрган нарсани биродарига ҳам раво кўрмагунича комил мўмин бўла олмайди”, деганлар. (Имом Бухорий ва Муслим ривоятлари). Ислом динининг талаби шундай экан, унда нега бизлар дўстлик ва қардошликдан бунчалик узоқлашиб кетяпмиз? Бир-биримиз билан дўстлашиш, ака-ука тутиниш, қон-қардошлик ришталарини боғлаш ўрнига ғаним фитнасига учиб ёки арзимас манфаатлар учун ўзаро низога борамиз. Энг дахшатлиси, бир-биримизни жисман ёки руҳан махв этишгача борамиз? Вахолангки, Пайғамбаримиз Муҳаммад алайхиссалом: “Бир-бирларингизга биродар бўлмагунингизча мўмин бўлмайсизлар, мўмин бўлмагунингизча жаннатга кира олмайсизлар”, деб таълим берганлар-ку! (Имом Муслим ривояти).\nҲозирги кунда баъзи бир ҳолатларда дўстлик унут бўлиб бораётганлигининг асосий сабаби билимсизлик, жохиллик, дин душманларининг орамизга нифоқ, ихтилоф, парокандалик солиш учун тинмай уюштираётган фитна-найрангларига эътиборсизликдан. Бизлар намоз ўкияпмиз, рўза тутяпмиз, Маккага бориб-келаяпмиз, аммо Исломнинг асл моҳиятига кириб бормаяпмиз, динимизнинг соф талабларини тушуна олмаяпмиз. Бир биродаримизнинг ҳаракатига сал нуқсон-камчилик кўрсак, дарров у билан гаплашишни ҳам йиғиштириб кўямиз. Баъзи бирлар мўмин биродарининг кичкина хатосидан фил ясаб, дарров уни диндан чиққанликда айблай бошлайди. Айбловлари шунчалик беўхшовки, рақибининг шаъни, жамиятдаги обрўси, иззат-нафси, оилавий сирларини ҳам аяб ўтирмайди.\nРасули акрам соллаллоху алайхи васалламнинг кўрсатмаларига бўйсунган ҳар бир мусулмон ўз диндошларини дўст тутади, уларга хамиша ёрдамга ошиқади, ҳурмат-эҳтиром кўрсатади, шариат талабларига кўра муносабатда бўлади. Исломда дўстлашиш, дўст топиш ва уни мустаҳкамлашга тарғиб ва ташвиқ жуда кўп. Янги дўст орттиринг, мўминлар билан биродарлашинг, зиёрат қилиб чорланг, ҳадялар беринг, касаллигида зиёрат қилинг, мухтожлигида ёрдам кўрсатинг, деган даъватлар мавжуд. Билингки, “Янги бир одам билан дўст бўлган мусулмоннинг даражасини Аллоҳ жаннатда бир даража юқори кўтаради”, деб марҳамат этилган.\nАллоҳ таоло айтади: “Бас, Аллоҳдан қўрқинггиз ва ораларингизни тузатинггиз! Агар мўмин бўлсангиз, Аллоҳ ва (Унинг) расулига итоат этингиз!” (Анфол сураси, 1-оят).\nАна шу илоҳий амрлардан чекиниб, дўстлик ва биродарликка хиёнат қилувчи кимсаларга эса Аллоҳ таоло қаттиқ жазони ваъда қилади: “Хужжатлар келгандан кейин ҳам бўлиниб, ўзаро ихтилофларга берилган кимсаларга ўхшамангиз! Ана ўшаларга улкан азоб бордир”. (Оли-Имрон сураси, 105-оят).


Ўзбекистон давлат консерваториясида битирувчиларнинг Давлат имтиҳонлари\nБарча Олий таълим муассасаларидаги каби Ўзбекистон давлат консерваториясида ҳам ўқув йили ўз ниҳоясига етиб бормоқда. Айни дам бакалавр ва магистратура босқичида таҳсил олган битирувчилар Давлат имтиҳонларида ижро дастурининг тақдимоти билан банд.\nБугун консерваториянинг “Анънанвий чолғу ижрочилиги” йўналиши бакалавр босқичини битираётган талаба созандалар Ўзбекистон Республикасида хизмат кўрсатган артист А. Дадаев раислигидаги Ўзбекистон Республикасида хизмат кўрсатган артист М.Зияева, доцент И.Тошпўлатова ҳамда профессор А.Умаровлардан таркиб топган Давлат Аттестация комиссиясига тўрт йил давомида қандай билимларга эга бўлганликларини ижро маҳорати орқали намойиш этишмоқда. Қувонарлиси, ушбу жараённи Ўзбекистон Республикаси Маданият вазири – Ўзбекистон давлат консерваторияси ректори Б. Сайфуллаев бевосита кузатиб, уларнинг ижро дастурлари билан яқиндан танишди. Айниқса, битирувчилар О.Ортиқовнинг дутор,\nУ.Пардаев ғижжак созида ижро этган куйлари катта тааъсурот қолдирди ҳамда битирувчиларнинг ижро маҳоратидан мамнун ҳолда уларга янги зафарлар ва ҳаётда улкан ютуқларга эришишлари, маданиятимиз ривожига улкан ҳисса қўшишларига ишонишини айтиб уларни табриклади.\nСўнгра, Ўзбекистон Республикаси Маданият вазири – Ўзбекистон давлат консерваторияси ректори Б. Сайфуллаев консерваториянинг “Хор дирижёрлиги” йўналиши магистрлариниг Давлат Аттестация комиссиясига топшираётган ижро дастурини тинглаб, уларнинг келгуси ижодий фаолиятларига омадлар тилади.\nБугун консерваторияни битираётган талаба-ёшлар йиллар давомида консерваторияда олган билимлари асосида эндиликда ёш мутахасис сифатида маданиятимиз ривожига ўз ҳиссаларини қўшиш мақсадида катта ҳаётга қадам қўймоқдалар. Биз уларга янги ижодий зафарлар ва мувофаққиятлар тилаймиз.\nБугунги хостлар .... 832\nБарча хостлар ..... 576870


Тўқаев “Толибон”нинг Марказий Осиёга қандай хавфи борлигини айтди | Qalampir.uz\nТўқаев “Толибон”нинг Марказий Осиёга қандай хавфи борлигини айтди\nОлам\t03 Сентябрь 13:42 16007\nАфғонистондаги вазият қўшни давлатларга таҳдид экани кундек равшан, чунки АҚШ ҳарбийлари кетганидан кейин у ерда 85 млрд доллардан ортиқ замонавий қуроллар қолган. Қозоғистон Президенти Қосим-Жомарт Тўқаев Шарқий иқтисодий форумдаги нутқи давомида Афғонистондаги вазиятга тўхталиб, шундай фикр билдирди.\n“Менимча, бу кўп азият чеккан мамлакатдан чиқадиган таҳдид ва хатарлар аниқ. Америкаликларнинг кетиши билан у ерда жуда катта миқдордаги қурол-яроғ қолди. Қочиқинларнинг чиқиши хавфи сақланиб қоляпти”, деан Тўқаев.\nДавлат раҳбари, шунингдек. Қозоғистон Россия ва Коллектив хавфсизлик шартномаси ташкилотига аъзо давлатлар билан бу нозик масалаларда ягона йўлни танлаганидан мамнунлигини билдирган.\nТўқаев Қозоғистон Афғонистондаги вазиятнинг ривожини ва ҳокимиятга келган толибларнинг сиёсатини диққат билан кузатиб бораётганини қўшимча қилган.\n“Биз сўз билан эмас, амал билан ҳукм қилиш керак деган хулосага келдик. Биз бу мамлакатда мустаҳкам тинчлик ўрнатилишини хоҳлаймиз”, деган у.\n25 Сентябрь 20:55 40429\n25 Сентябрь 09:33 30154\n25 Сентябрь 16:47 28650\n26 Сентябрь 18:14 28471\n27 Сентябрь 14:01 27124


Самарқандда маҳалла раиси нега қотилликка қўл урди? / Ўзбекистон янгиликлари, энг сўнгги хабарлар\nЖАМИЯТ 0 Шархлар 2403 кўрилди\nСамарқандда маҳалла раиси нега қотилликка қўл урди?\nавг 01 / 2018\nСамарқанд вилоятидаги Дарғом каналидан эркак кишининг жасади топилди. Фуқаронинг сувда чўкиб ўлмагани ёки бахтсиз ҳодиса қурбони бўлмагани унинг танасидаги жароҳат изларидан маълум эди, дейилади Zarnews берган хабарда.\nҲуқуқ-тартибот идораларининг куч ва воситалари ушбу жиноятни очишга сафарбар этилди. Қилни қирқ ёрувчи ходимлар, аввало, марҳумнинг шахсини аниқлаш, сўнгра унинг ўлими сабабларини суриштиришга киришди. Ушбу жараён давом этаётган пайтда Самарқанд шаҳрида эгасиз қолдириб кетилган автомашина топилди. Бу мудҳиш жиноят калавасининг учини топишга ёрдам берди. "Нексия" Ургут туманида яшовчи фуқарога тегишли экани ва у айнан Дарғом каналидан топилган марҳум экани маълум бўлди.\nТезкор қидирув ва суриштирув ишларидан жиноят тафсилотлари ва бу мудҳиш қотилликка қўл урган шахслар аниқланди. Воқеа машина топилган Самарқанд шаҳрида эмас, Ургут туманининг Тароқли маҳалласида содир бўлган экан.\n..."Тароқли" маҳалла фуқаролар йиғини раиси А.Олимов шу маҳаллада яшовчи Р.Дўлановадан (жиноятга алоқадор исм-шарифлар шартли) 2015 йилда 1000 доллар миқдорида қарз олади. Аммо қарзни вақтида қайтара олмайди. Кунларнинг бирида Р.Дўланова маҳалла раисига қўнғироқ қилиб, фуқаро Б.Бердиев уни доимий равишда ҳақоратлаб, хўрлаб келаётганини айтади. Шундан сўнг икковлон Б.Бердиевдан ўч олишни режалаштиради ва бу иш амалга ошса, Р.Дўланова маҳалла раисининг қарзидан воз кечишини билдиради.\nУшбу шарт А.Олимовга ҳам маъқул тушади ва у Р.Дўланованинг хонадонида Б.Бердиевнинг мастлигидан фойдаланиб, унинг бошига болта билан уриб, ўлдиради. Жиноий шериклар – А.Олимов ва Р.Дўланова жиноят изини яшириш ва муқаррар жазодан қутулиб қолиш мақсадида Б.Бердиевнинг жасадини кўрпача ва гиламга ўраган ҳолда марҳумга тегишли бўлган "Нексия"нинг юкхонасига ортади. Сўнгра жасадни Тойлоқ туманининг Давлатобод қишлоғидан оқиб ўтувчи Дарғом каналига ташлаб юборишади. Эртаси куни эса машинани Самарқанд шаҳрига олиб бориб, ўша ерда қолдириб келишади.\n2017 йилнинг июль ойи бошларида содир бўлган мазкур жиноят унинг ижрочилари ўйлаганидек изсиз кетмади. Қисқа фурсатларда фош этилиб, қотилликка қўл урган шахслар қўлга олинди ва суд ҳукми билан озодликдан маҳрум этилди. Айни пайтда улар жазони ўтамоқда. Лекин Тароқлида рўй берган мудҳиш қотилликни кишилар ҳали унутгани йўқ.\nШу йилнинг 27 июлида президент раислигида жиноятчиликнинг барвақт олдини олиш борасидаги ишларнинг бугунги ҳолати, бу борада ички ишлар органлари ва бошқа давлат идораларининг масъулиятини янада ошириш, тизимда мавжуд муаммо ва камчиликларни бартараф этиш масалаларига бағишлаб ўтказилган видеоселектор йиғилишида ҳам Тароқлида рўй берган жиноят тилга олиниб, маҳалла раисининг бундай ишга бош қўшгани кескин танқид қилинди.\nМаълумотларга кўра, жорий йилнинг биринчи ярмида туманда 262 та жиноят қайд этилган. Бу ўтган йилнинг шу даврига нисбатан 112 тага кам бўлса-да, ҳар бир жиноят ортида инсон, оилалар тақдири турганини ҳисобга олсак, битта бўлса-да, қонунга зид ҳолат жамиятда ижтимоий-маънавий муҳитга, ёшлар таълим-тарбияси, келажагига салбий таъсир кўрсатади. Шу нуқтаи назардан жиноятчилик ва ҳуқуқбузарликларнинг олдини олиш, унга қарши курашиш масалаларига фақатгина ҳуқуқ-тартибот идораларининг эмас, барча давлат ва жамоат ташкилотлари, кенг жамоатчиликнинг вазифаси сифатида қараш лозим.\nДеновда эркак хотинини пичоқлаб ўлдирди\nСамарқанддаги автомашиналарни ювиш шаҳобчасида қотиллик содир этилди\nТитаник фожеаси. Самарқанддаги Кимёгарлар шаҳарчасида аёл қўшни эркакни ўлдирди


By Шайх Саидаҳмад Нуриддин on 03/09/2016 НАМОЗ ФИҚҲ\nАср намозининг вақти бирон нарсанинг сояси ўша нарсанинг миқдорича бўлганида бошланади. Аср намози вақтининг ниҳояси хусусида эса бир неча ҳадислар келган:\nБундан олдин зикр қилинган Жаброил алайҳиссалом ҳадиси. Мазкур ҳадисда иккинчи куни “Расулуллоҳ соллаллоҳу алайҳи ва саллам ҳар бир нарсанинг сояси ўша нарсанинг икки бараварига тенг келган вақтда асрни ўқидилар. Сўнгра Жаброил деди: “Мана шу икки вақт ораси (намоз) вақтларидир”.\nОлдин зикр қилинган Абдуллоҳ ибн Амр розияллоҳу анҳумодан ривоят қилинган ҳадис. Унда Расулуллоҳ соллаллоҳу алайҳи ва саллам: “Аср вақти (пешин вақти тугаши билан бошланиб) модомики қуёш сарғайиб қолмагунча давом этади” – деган эдилар.\nАбу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтадилар: “Ким қуёш ботишидан олдин аср намозидан бир ракаат ўқишга улгурса, намозга етган ҳисобланади”.\nКўриб турганингиздек, биринчи ҳадисда Расулуллоҳ соллаллоҳу алайҳи ва саллам аср намозининг охир вақтини ҳар бир нарсанинг сояси ўша нарсанинг икки бараварига тенг келиши, иккинчи ҳадисда қуёшнинг сарғайиши ва учинчи ҳадисда эса қуёшнинг ботиши билан белгиладилар.\nМазкур ривоятларни ўзаро мувофиқлаштириш учун уламолар аср намозининг вақтини бешта вақтга: фазилатли вақт, ихтиёрий вақт, макруҳ бўлмаган жоиз вақт, макруҳ аралаш жоиз вақт ва узрли вақтга тақсимлаганлар.\nИмом Нававий шофеий мазҳаби уламоларидан нақл қилиб шундай дейди: “Аср намозининг фазилатли вақти аввалги вақтидир. Ихтиёрий вақт ҳар бир нарсанинг сояси ўша нарсанинг икки бараварига тенг келишига қадар давом этади. Жоиз вақт қуёш сарғайганига қадар, макруҳ аралаш жоиз вақт эса қуёш сарғайган вақтдан тортиб то ботгунга қадар давом этади. Узрли вақт мусофирлиги ёки ёмғир сабаб пешин билан асрни пешин вақтида жам қилиб ўқиган киши учун пешин вақтидир. Мазкур беш вақтда ўқилган аср намози ўз вақтида ўқилган намоз ҳисобланиб, қуёш ботиши билан аср намози қазо бўлади”.\nҚолаверса, қуйидаги ҳадис аср намозини қуёш сарғайиб қолгандан кейинга қадар кечиктириб ўқишнинг макруҳ эканига далолат қилади: Анас розияллоҳу анҳу айтади: “Мен Расулуллоҳ соллаллоҳу алайҳи ва салламнинг шундай деганларини эшитдим: “Бу (яъни қуёшнинг нури суниб, ботишга яқин қолган пайтда ўқилган намоз) мунофиқнинг намозидир; у қуёшни кузатиб ўтиради. Қуёш шайтоннинг икки шохи орасида ботишига оз қолган чоғда ўрнидан туриб тўрт ракаат аср намозини дон чўқиган қуш каби (шоша-пиша) ўқиб олади ва намозда камдан кам Аллоҳни эсга олади”.\nАср намозини гарчи ҳаво булутли бўлсада эрта ўқишнинг мустаҳаблиги:\nАнас розияллоҳу анҳудан ривоят қилинади: “Расулуллоҳ соллаллоҳу алайҳи ва саллам қуёш баланддан қиздириб турган пайтда аср намозини ўқир эдилар. Намоз ўқиб бўлингач, баъзилар Мадина ён атрофидаги қишлоқларга бориб қайтиб келса-да, ҳануз қуёш баланддан қиздирар, (нури сўнмаган бўлар) эди”.\nШавконий роҳимаҳуллоҳ шундай дейди: “Ушбу ҳадис аср намозини дастлабки вақтида ўқиш мустаҳаб эканига далолат қилади. Негаки, аср намозини ҳар бир нарсанинг сояси ўша нарсанинг миқдорича бўлган вақтда ўқилсагина, киши аср намозидан кейин қуёш нури сўниб-сарғаймасидан олдин икки-уч мил масофага бориб келиши мумкин”.\nҚуйидаги ҳадис булутли кунда аср намозини эрта ўқиш мустаҳаб эканига далолат қилади:\nАбул Малийҳ розияллоҳу анҳудан ривоят қилинади: “Булутли кунлардан бирида Бурайда билан бирга жанглардан бирида қатнашар эдик. Шунда у деди: “Аср намозини эртароқ ўқинглар, зеро, Пайғамбар соллаллоҳу алайҳи ва саллам: “Ким аср намозини тарк қилса, аниқ амаллари бекор кетибди” – деганлар”.\nЭслатма: Аллоҳ таолонинг “Барча намозларни ва хусусан ўрта намозни сақланглар — ўз вақтида адо қилинглар”, деган сўзидаги “ўрта намоз”дан қайси намоз назарда тутилгани хусусида уламолар турлича фикр билдирганлар. Бу фикрлар ичида энг рожиҳ фикр унинг аср намози эканидир. Бу ҳақда бир неча ҳадислар келган, жумладан:\nАли розияллоҳу анҳудан ривоят қилинишича, Расулуллоҳ соллаллоҳу алайҳи ва саллам Аҳзоб жангида шундай деганлар: “Аллоҳ уларнинг (яъни мушрикларнинг) қабр ва уйларини оловга тўлдирсин. Улар бизни то қуёш ботгунга қадар ўрта намоздан машғул қилиб қўйдилар”. Бошқа бир ривоятда: “Улар бизни ўрта намоз – аср намозидан машғул қилиб қўйдилар” – дейилади.\nИбн Масъуд розияллоҳу анҳудан ривоят қилинади: “Мушриклар Расулуллоҳ соллаллоҳу алайҳи ва салламни то қуёш қизаргунча ёки сарғайгунча аср намозини ўқишдан банд қилиб қўйдилар. Шунда Расулуллоҳ соллаллоҳу алайҳи ва саллам: “Бизни ўрта намоз – аср намозидан машғул қилиб қўйишди. Аллоҳ қабрларини оловга тўлдирсин” ёки “Аллоҳ ичлари ва қабрларини оловга тўлдирсин” – дедилар”.\n Бухорий (579), Муслим (608), Абу Довуд (412), Термизий (186) ва Насоий (1/257) ривоят қилишган.\n “Найлул-автор”дан (1/388) нақл қилинди. Қаранг: Нававийнинг “Ал-мажмуъ” китоби (3/27).\n Муслим (622), Абу Довуд (413), Термизий (160), Насоий (1/254) ва Аҳмад (3/102) ривоят қилишган.\n Бухорий (550), Муслим (621), Абу Довуд (404) ва Насоий (1/251-252).\n Бухорий (553), Насоий (1/236), Ибн Можа (694) ва Аҳмад (5/345, 357) ривоят қилишган.\n Бухорий (2931, 4111, 4533), Муслим (627), Абу Довуд (409), Термизий (2984), Насоий (1/336) ва Ибн Можа 684) ривоят қилишган.\n Муслим (628), Термизий (179), Ибн Можа (686) ва Аҳмад (1/403) ривоят қилишган.\nAvvalgi maqola9-дарс. Аллоҳнинг исм ва сифатлари: “Аллоҳ” (Шайх Содиқ Самарқандий)\nKeyingi maqola Нисобни тўлдириш учун олтин ва кумушни қўшиб ҳисоблаш


Архивы Muhabbat siniqlari ⋆ WWW.SAVOL-JAVOB.COM\nУнинг яна юраги ғашланди. Кўксини нимадир куйдирди. Шу пайт эрининг телефони жиринглади. Аёлнинг тилка вужуди жамланиб, қулоққа айланди, гўё. Шамсиддин эса катта, юпқа, ялпоқ телефони устида бармоқ юрғизаркан, оғзини очмасдан димоғида кулди. Мухлисадан ҳам яқинроққа айланган ҳамроҳини қулоғига босганида ҳам ўша ҳолда ҳирингларди. Аёл ётоққа кираётган киши бўлди-да, телевизорга рўпара ўтирган эрининг орқа томонига ўтиб, …\nMuhabbat siniqlari Читать полностью »


Дори - Динда саволим бор\nХозирги вақтда: 20 сен 2019, 10:14\nПост Azizabonu » 30 окт 2018, 21:10\nАссалому алайкум. Ёшим 31 да, кўп фарзандли аёлман, кичкинаси ҳали 1га ҳам тўлмаган, лекин эмизмайман. Яна туғиш ниятим бор, лекин ҳозирча ҳомиладорликдан сақланиш учун соғлиққа камроқ зарар берадиган қайси препаратни маслаҳат берасиз?\nПост Шифокор » 04 ноя 2018, 00:08\nАзизагинам, ниятингиз – яхши. Аммо саволингиз сиздаги ёндош ҳасталиклар, хос ҳолатларингиз инобати билан гинеколог врач кўригидан сўнггина препарат танлаш билан ҳал қилинадиган савол. Яъни сайтга йўлланиб жавобидан кўпчилик наф топадиган савол эмас, афсус. Гинекологга учрашингизни маслаҳат бераман.\nМавзу - Дори


“Ҳьюман райтс уотч” (HRW) ташкилоти Европа Иттифоқи ташқи ишлар вазирларига мактуб йўллаб, Ўзбекистонга нисбатан босимларни кучайтиришни сўради.\nЕИ ташқи ишлар вазирларининг апрель ойида Женевада бўладиган учрашуви олдидан жўнатилган айни мактубда HRW ижроия директори Ҳоли Картнер ҳамда ЕИ бўйича директори Лотте Лайт Ўзбекистонда Андижон воқеаларидан сўнг инсон ҳуқуқлари вазияти мудҳиш даражага етганини айтиб, ташкилотни қўшимча чоралар кўриш орқали Ислом Каримов ҳукуматига босим ўтказишга чақирган.\n“Ўтган йилнинг куз ойларида Европа Иттифоқи Андижон воқеалари бўйича терговдан бош тортиб келаётган Ўзбекистонга нисбатан бир қанча санкциялар жорий этди. Биз ҳозир мана шу санкциялар кучайтирилиши, жумладан, Европа давлатларига кириши маън этилган ўзбек расмийлари рўйхатининг кенгайтирилишини талаб этяпмиз”, - деди HRW вакиласи Рейчал Денбер.\nЭслатиб ўтамиз, 2005 йил ноябрь ойида Европа Иттифоқи Андижон воқеаларига алоқадорликда гумон қилинган 12 нафар ўзбек амалдорига нисбатан виза тақиқи жорий этган, аммо бу рўйхатга Ўзбекистон раҳбари номини киритмаган эди. Эндиликда HRW Европа Иттифоқидан ушбу рўйхатга Ўзбекистон президенти Ислом Каримов, Бош прокурори Рашид Қодиров, адлия вазири Бўритош Мустафоев ҳамда Ўзбекистондаги инсон ҳуқуқлари бузилиши устида турган бошқа расмийларнинг ҳам номларини киритишни сўрамоқда.\nHRW Андижон қирғини Ислом Каримов розилигисиз бўлмасди, деган фикрда.\n“У Андижон воқеалари бўйича халқаро терговдан бош тортмоқда ва ҳукуматнинг бошлиғи сифатида унинг ўзи жавобгардир”, - деди HRW вакиласи Рейчал Денбер.\nБош прокурор Рашид Қодировнинг бу рўйхатга киритилиши талаби Ўзбекистондаги HRW “театрлаштирилган томоша” деб атаган суд жараёнлари билан боғлиқ.\nТашкилот Европа Иттифоқини Ўзбекистон ҳукуматини қатағонлардан тўхтатишда ҳар бир имкониятдан фойдаланишга чақирган.\nРейчал Денбернинг айтишича, Европа Иттифоқи Ўзбекистонга санкциялар жорий этгандан бери у ерда инсон ҳуқуқлари борасида яхшиланиш кузатилмади. Бу борада нимаики ўзгариш бўлган бўлса, фақат ёмон томонга бўлди. Фарғоналик инсон ҳуқуқ ҳимоячиси Мўътабар Тожибоева ҳамда “Серқуёш Ўзбекистоним” коалициясининг икки етакчиси узоқ муддатга қамоқ жазосига тортилиши Ўзбекистонда вазият нақадар аянчли эканини кўрсатди.\n“Европа Иттифоқи ушбу қамоққа олишларни қоралаб чиққан. HRW Европа Иттифоқини нафақат баёнотлар, балки амалий чоралар билан Ўзбекистонга босим ўтказишга чақиради”, - деди Р.Денбер.


Туманли тарих (11): Абу Бакр халифалиги даврида бўлиб ўтган муҳим ҳодисалар (2)\nBy IxlosOrg on 01/06/2022 ТАРИХ Туманли тарих\nАсвад Ансий (Абҳала ибн Каъб)\nАсвад Ансий Расулуллоҳ саллаллоҳу алайҳи ва саллам замонларида пайғамбарлик даъвоси билан чиқди. Етти юзта жангчи билан Санъони эгаллади. Бутун Яман унинг ерига айланди. Кундан-кунга Асвад Ансийнинг иши авж олиб, Яман аҳлидан муртадлар сони кўпая борди. Набий саллаллоҳу алайҳи ва саллам вафот этганларида аҳвол шундай эди.\nАсвад Ансийни Абу Бакр Сиддиқ даврида Феруз Дайламий ўлдирди. Асвад Ансий маст ҳолда ухлаб ётганида Феруз Дайламий унга қилич солди. Сохта пайғамбар худди ҳўкиздек бўкириб юборди. Овозини эшитиб қўриқчилар унинг оромгоҳига югуриб келишди.\n– Нима бўлди? Нима бўлди? – сўрашди қўриқчилар.\nАсваднинг хотини солиҳа аёл эди. «Пайғамбарга ваҳий келмоқда!» – деб қўриқчиларни қайтариб юборди. Асвадга эргашмаган кофирлар ва мусулмонлар унинг қўрғони атрофида тўпланишди. Мусулмонлардан бири: «Гувоҳлик бераманки, Муҳаммад Аллоҳнинг расули, Абҳала эса каззобдир», деб бақирди. Асваднинг калласи тўпланганлар томон улоқтирилди. Асвад Ансий тарафдорлари мағлуб бўлди. Одамлар уларни дуч келган ерда таъқиб қилишарди.\nТулайҳа Асадий ҳам Набий саллаллоҳу алайҳи ва саллам ҳаётлик вақтларида муртадлик йўлига ўтди. Расулуллоҳ саллаллоҳу алайҳи ва саллам вафотларидан кейин Уяйна ибн Ҳисн муртад бўлиб, унинг ёрдамчисига айланди.\n– Аллоҳга қасамки, Бани Асаддан чиққан пайғамбар мен учун Бани Ҳошимдан чиққан пайғамбардан суюклироқдир! Муҳаммад вафот этди. Мана Тулайҳа, унга эргашинглар! – деди Уяйна.\nБани Фазора қавми Уяйнага қулоқ солди. Холид ибн Валиддан мағлубиятга учраган Тулайҳа хотинини олиб Шомга қочди. Сўнг ҳаққа қайтиб, Исломни қабул қилди. Абу Бакр Сиддиқ разияллоҳу анҳу даврида умра қилиб Маккага келди. Сиддиқ разияллоҳу анҳу билан учрашишга уялиб, вафотига қадар юзма-юз бўлмади. Ярмук ва бошқа ғазотларда Холид ибн Валид разияллоҳу анҳунинг ёнида туриб жанг қилди. Абу Бакр разияллоҳу анҳу Холид ибн Валидга: «Жанг хусусида Тулайҳа билан маслаҳат қил , лекин уни амирликка тайинлама!» деб мактуб ёзган эди.\nАсад ва Ғатафон\nАсад ва Ғатафон қабилалари элчилари Абу Бакр Сиддиқ разияллоҳу анҳу ҳузурига сулҳ таклиф қилиб келишди. Сиддиқ разияллоҳу анҳу уларга юрт ва мол-мулкдан маҳрум этувчи уруш билан шармандали сулҳдан бирини танлашлари кераклигини айтди.\n– Эй Расулуллоҳнинг халифаси, юрт ва мол-мулкдан маҳрум этувчи уруш нималигини яхши биламиз. Шармандали сулҳ нима дегани? – сўрашди элчилар.\n– Сизлардан от-улов ва қурол-аслаҳалар олиб қўйилади. Туяларнинг думига эргашадиган (яъни туя боқадиган) қавмларни тарк этасизлар. Расулуллоҳнинг халифаси ва мўминлар амири маъзур ҳисоблайдиган бирон ишни Аллоҳ кўрсатмагунга қадар шундай бўлади. Сизлар биздан ўлдирган кишилар учун хун тўлайсизлар, биз эса сизлардан ўлдирган кишилар учун хун тўламаймиз. Биздан ўлдирилганларнинг жаннати эканига ва сизлардан ўлдирилганларнинг дўзахи эканига гувоҳлик берасизлар! – деб жавоб берди Абу Бакр. Шу ерда Умар разияллоҳу анҳу фикр билдирди:\n– «Сизлар биздан ўлдирган кишилар учун хун тўлайсизлар» деган гапингизга келсак, бизникилар Аллоҳнинг йўлида ўлдирилдилар, улар учун хун олинмайди.\nСажоҳ ва Бани Тамим\nРидда воқеаси кунлари Бани Тамимда аҳвол турлича эди. Кимдир диндан қайтди, кимдир фақат закот беришдан бош тортди, кимдир Исломда қолди ва яна кимдир иккиланиб турарди. Ана шу ҳолатда тағлиблик Сажоҳ бинти Ҳорис келиб қолди. Бу аёл пайғамбарлик даъво қилиб, ўзига эргашган қавми ва четдан қўшилганлар билан Мадинага юриш қилмоқчи бўлди. Бани Тамим ерларига етгач, уларни ҳам ўзига қўшилишга чақирди. Қавмнинг катта қисми унга эргашди. Ўзаро урушмаймиз дея сулҳ туздилар. Кейин Молик ибн Нувайра уни Мадинага юриш қилишдан қайтарди. Аввал Бани Ярбуъ ва бошқаларга қарши жанг қилиб, Мадина юришини кейинга қолдиришни сўради. Сўнг Сажоҳ Мусайлима Каззобдан Ямомани тортиб олишга қарор қилди. Бу кезда Мусайлима мусулмонлар билан уруш ҳолатида эди. Бу ишлар ҳал қилувчи Ямома жангидан олдин бўлиб, икки томонда уруш олиб боришдан хавотирга тушган Мусайлима Каззоб Сажоҳга сулҳ таклиф қилиб одам юборди. Сажоҳ Мусайлима ерларининг ярмини олиш эвазига сулҳ тузди.\nСўнг Мусайлима унга бошқа бир таклиф билан чиқди.\n– Сенга уйлансам ва қавмим ҳамда қавминг билан бутун арабларни бўйсундирсам нима дейсан? – деди у.\nСажоҳ рози бўлди. Холид ибн Валид разияллоҳу анҳунинг келаётганини эшитганида эса юртига қайтиб кетди. Сажоҳ Бани Тағлиб орасида яшади, баъзилар яна исломни қабул қилди, дейишади.\nБани Ҳанифа ва Ямома жанги\nАбу Бакр Сиддиқ разияллоҳу анҳу Бани Ҳанифага қарши жанг қилиш учун Холид ибн Валид разияллоҳу анҳуни юборди. Сайфуллоҳдан олдин уларга қарши Икрима ибн Абу Жаҳл ва Шураҳбил ибн Ҳасаналар юборилган эди. Мусайлима Каззоб қирқ минглик қўшинга бошчилик қиларди. Холид ибн Валид қўшиннинг олд қисмига Шураҳбил ибн Ҳасанани, ўнг қанотга Зайд ибн Хаттобни ва чап қанотга Абу Ҳузайфани тайинлади.\nХолид ибн Валид қўшинни Ямомага қараган тепаликка жойлаштирди. Муҳожирларнинг байроқдори Абу Ҳузайфанинг мавлоси Солим, ансорийларнинг байроқдори Собит ибн Қайс эди. Жанг шиддатли тус олди. Собит ибн Қайс хушбўйланиб, кафан кийиб олди-да, чуқур қазиб, тиззасигача ерга кириб байроқни маҳкам ушлади. Собит ўлдирилгунга қадар ўз жойида собит турди. Муҳожирлар ўз байроқдорлари Солимдан сўрашди:\n– Сен томондан панд еб қолишимиздан чўчимаяпсанми?\n– Агар шундай бўлса, мен нақадар ёмон Қуръон ҳофизи эканман! –жавоб берди Солим.\nХолид ибн Валид душманга ҳамла қилди, ҳатто душман сафларининг орқа томонига қадар ёриб кириб, сўнг яна ортга қайтди. Сўнг икки лашкар ўртасида туриб, яккама-якка олишувга чорлади. Ким Холид ибн Валид билан олишувга чиққан бўлса, бари ер тишлаб қолаверди. Жанг авжига чиққанида Холид ибн Валид муҳожирларни ансорлардан ажратди. Одамларга ҳамма нарса аниқ бўлиши учун барча қабилани алоҳида байроқ остига қўйди. Мусулмонлар мисли кўрилмаган сабру матонат кўрсатишди. Ислом лашкарининг шиддатли ҳужумларига дош беролмаган муртадлар қочишга тушди. Кофирлар «ўлим боғи» деб ном олган жойга кириб, дарвозаларни қулфлаб олишди. Саҳобалар Бани Ҳанифани ҳар томондан ўраб олдилар.\n– Эй мусулмонлар жамоаси! Мени уларнинг ичига улоқтиринглар! – деди Баро ибн Молик. Саҳобалар уни қалқонга ўтқазиб, қалқонни найзалар учида кўтариб, девордан ошириб юбордилар. Баро разияллоҳу анҳу абжирлик билан ичкарига сакраб тушиб, қўққисдан муртадларга ҳамла қилди ва улар билан олишиб, ниҳоят дарвозани очиб юборди. Ислом лашкари боғнинг ичига дарвозаларидан ва деворлар оша ёпирилиб кирди. Муртадларни қиличдан ўтказиб, Мусайлима Каззобга етиб боришди. Ваҳший ибн Ҳарб найза отиб сохта пайғамбарни ўлдирди.\nМусулмонлар олти юз кишини йўқотган бўлса, кофирлардан ўн мингга яқин киши ўлдирилди. Қолганлар қалъадан паноҳ топишди. Холид улар билан сулҳ тузиб, Исломга чақирди. Ҳаммалари Исломни қабул қилдилар. Қалъага киришларидан олдин қўлга тушганлар асирлар сирасига ўтказилди. Ана шу асирлар орасида келажакда Али разияллоҳу анҳуга Муҳаммад исмли ўғил туғиб берган аёл ҳам бор эди. Бу ўғил кейинчалик Муҳаммад ибн Ҳанафия исми билан машҳур бўлган.\n «Ал-бидоя ван-ниҳоя», 6/315.\n Бу фикрда ҳикмат ва узоқни кўра билиш хислатлари мужассам. Тулайҳа жанг ишлари ва қўмондонлик сир-асрорлари борасида катта тажриба эгаси эканини Абу Бакр билар, бироқ у бир марта Исломдан қайтиб муртад бўлгани ва кейин яна Исломга қайтгани сабабли у энди ҳеч қачон мусулмонлар қўшинига қўмондон бўлолмас эди. Бинобарин, ундан фақат маслаҳат олиш мумкин эди.\n «Ал-бидоя ван-ниҳоя», 6/323.\n У Бани Тамимдан экани ҳам айтилади.\n «Ал-бидоя ван-ниҳоя», 6/324.\n Ваҳший айтади: «Жоҳилиятда энг яхши инсонни ўлдирган бўлсам, Исломда энг ёмон одамни ўлдирдим». Қаранг: Ибн Асир. «Усд ал-ғоба», 5/386; Заҳабий. «Тарих ал-Ислом», 3/39.\n «Ат-табақот ал-кубро», 3/12. Аёлнинг исми Хавла бинти Жаъфар ибн Қайс эди.\nAvvalgi maqolaАқидати таҳовийя шарҳи | 107 | Шайх Содиқ Самарқандий\nKeyingi maqola Қабрлар устидаги қуббаларга ҳамда авлиёлар қабридан олинган тупроққа сажда қилиш ва табаррук мақсадида қабрлар олдида намоз ўқиш


Талончиларнинг қочгани сомонхона бўлди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Талончиларнинг қочгани сомонхона бўлди\nТошкент вилояти, Бўстонлиқ тумани, “Чорбоғ” қўрғонида яшовчи К.Т. Ўзбекистон Республикаси Бош прокуратурасининг “Ишонч телефони”га мурожаат этиб, жорий йилнинг 16 июль куни 23.40лардаШ.Рашидов тумани, “Зиёкор” маҳалласи ҳудудида 4 нафар номаълум шахслар уни калтаклашгани ҳамда 700 АҚШ доллари ва 500 минг сўм пулини талончилик йўли билан олиб кетганликларини маълум қилди.\nШароф Рашидов тумани ички ишлар тергов бўлими томонидан олиб борган тезкор суриштирув натижасида талончилар қўлга олинди. Ушбу жиноятни Зарбдор тумани, “Бешқувур” маҳалла фуқаролар йиғинида истиқомат қилувчиО.Л., шу туманнинг Ойбек маҳалла фуқаролар йиғинида яшовчи Р.А. ҳамда А.Навоий маҳалла фуқаролар йиғинида истиқомат қилувчи Т.М., Қ.А.лар содир этганлиги аниқланди.\nМазкур ҳолат юзасидан Ўзбекистон Республикаси Жиноят Кодексининг 166-моддаси 2-қисми билан жиноят иши қўзғатилган.


СТРАХОВАНИЕ ДИАГНОСТИРОВАНИЯ КРИТИЧЕСКИХ ЗАБОЛЕВАНИЙ Страховая компания «TEMIRYO’L-SUG’URTA»\nГлавная КРИТИК КАСАЛЛИКЛАР ДИАГНОСТИКАСИНИ ЎТКАЗИЛИШИ СУҒУРТАСИ 1\nКритик кассалликлардан суғурта қилиш (ККСҚ)- бу бутун дунъё бўйича танилган ва хозирги даврда бизнинг давлатимизда хам шуҳрат қозонаётган янги суғурта маҳсулоти хисобланади.Мазкур суғурта маҳсулоти бўйича тўлов критик касаллик юзага келганда белгиланган рўйҳатдаги ва танланган суғурта пули доирасида диагноз суғурта шартномаси тузилгандан сўнг камида 3 ой муддат ўтгандан кейин амалга ошририлади;\nТадқиқотлар шуни кўрсатдики, энг кўп тарқалган критик касалликлар бу – саратон, инфаркт ва инсульт. Бироқ бу уч хасталик билан бир қаторда бошқа хасталиклар томонидан юзага келтирилган ёки аъзоларни трансплантация қилиш натижасида юзага келадиган молиявий харажатдан хам суғурта химояси бўлиши зарур. “TEMIRYO’L- SUGURTA” МЧЖ компанияси ККСҚ полиси Сизни суғурта ходисаси юз берганда қуйидаги хасталиклардан тўлов билан таъминлайди:\nтерминал буйрак етишмовчилиги;\nкоронар артерия томирлари хирургик даволаш;\nасосий аъзолар трансплантацияси;\nаорта хасталигини хирургик даволаш;\nюрак клапанини пересадка қилиш;\nқон қуйиш натижасида ВИЧ ёки СПИД инфекцияси билан зарарланиш;\nбош мияни безарар ўсимтаси;\nККСҚ полиси қиймати суғурталанувчини ёши,жинси,турмуш тарзи,соғлигини илгариги тиббий кўрсатгичлари,суғурта муддати ва суммасига боғлиқ. Йиллик суғурта мукофоти миқдори Суғурталовчи томонидан давлатимиздаги хасталаниш жароёнидан келиб чиққан холда хисобланади ва қайта кўриб чиқилади;\nККСҚ ўтказилишини асосий шартлари:\nСуғурталанувчи шаҳсни белгиланган миқдордаги пул маблағлари билан таъминлаш касалликни диагнози аниқланганда амалга оширилади.Бунда аниқланган касаллик Полисда келтирилган касалликлар рўйхатига кирган бўлиши керак ва Суғурталданувчи мазкур диагноз аниқлангандан кейин камида 30 кун яшаши керак;.\nҚўлига теккан пул маблағини Суғурталанувчи ўзининг лликхохлаган эхтиёжларига сарф қилиши мумкин;\nАсосий (базавий) суғурта қопламаси 7-та асосий критик касалликларга йўналтирилган.Инфаркт,инсульт ва саратон кассаллиги шулар жумласидандир;\nПолисга қўшимча яна 30 хил касалликлар киритилиши мумкин;\nАгарда Суғурталанувчи оламдан ўтса тўланган суғурта мукофотлари қайтарилади;\nПолисни амал қилиш вақти 5 йилдан Суғурталанувчи 65 ёки 75 ёшгача киргунга қадар оралиқда белгиланиши мумкин;\nДиагнози аниқлангандан хар бир суғурталанувчи ўзини хар хил эхтиёжларига эга бўлади: бири – уй-жой учун олинган қарзни қайтариши керак, иккинчисига фарзандларини ўқишини тўлаш учун маблағ керак, учинчисига оиласини ва боқимандаларини молиявий қўллаб кувватлаш учун жамғарма керак ва х.к. Шундай килиб, жавобгарлик лимитини аниқлашда оптимал ечим бу - хар бир мижозга келажакдаги молиявий эхтиёжларини мустақил бахолашни таклиф этиш ва сунгра тегишли суғурта пулини белгилаш лозим.\nРасмий суғурталанган шаҳс меҳнатга лаёкатли бўлишига қарамай жиддий хасталиклар сезиларли молиявий харажатларни юзага келтиради:\nДаволаниш сарф-харажатлари (харажатларни хаммаси хам тиббий суғурта хисобига қопланмайди) ;\nИшга яроқсизлик оқибатида йўқ бўлган ёки камайиб бораётган даромад;\nТурмуш тарзини мажбурий ўзгариши(касбни ўзгариши, эрта нафақага чиқилиши,яшаш жойи ўзгариши, соғлиқни тиклаш учун қўшимча харажатлар ва х.к.).\nОлинган суғурта таъминноти суммасини сарфлашни бир қатор имкониятлари мавдуд:\nМавжуд қарзларни тўлаш;\nНафақага барвақт чиқиш;\nТиббий ёрдамга уйда пул тўлаш;\nХусусий тиббий хамшира ва беморга қаровчи хизматига хақ тўлаш;\nКеракли тиббий ускунани харид қилиш;\nОилани пул маблағи билан таъминлаш;\nХориждаги махсус даволаш қиймати;\nУйни ёки автоуловни ўзгартириш харажатлари;\nКайта малака ошириш еки бирламчи капитал пофессионал еки иш активлигини янгилаш учун;му\nТиббий талабга кўра иш хажми чегараланганлиги туфайли ёки муддатидан илгари нафақага чиқиш сабабли молиявий компенсациялар.\nКритик хасталиклар ва операциялардан қуйидаги шаҳслар суғурталанмайдилар:\nМазкур хасталиклар ва операцияларни бирини бошидан кечирган шаҳслар;\nюрак томирлари харакатини бузилишига чалинганлар, қандли диабет, атеросклероз билан хасталанганлар;\nКон томир тизимиддаги оғир касалликларга, жигар ва ошқозон-ичак, нафас тизими, буйрак ва сийдик тизими, невралгия, рухий касалликлар, алкоголизм ёки гиёхвандлик касалликларига чалинганлар шулар жумласидандир.\n5ISO 9001: 2015 сифат менежменти тизими


"Реал" Бэйлдан бутунлай айрилиши мумкин\n1 декабрь, 2016, 19:01\nЖароҳати туфайли Лондонда жарроҳлик амалиётини ўтказган "Реал"нинг етакчи футболчиларидан бири - Гарет Бэйл яна тиббий кўрикдан ўтказилди.\nАввалига мутахассислар уэльслик ярим ҳимоячи икки-уч ичида сафга қайтади деган фикрни билдирган эди. Бироқ, операциядан кейинги қайта текширувлар Гарет Бэйл келаси йилнинг апрель ойигача тўпга тегина олмаслигини кўрсатди.\nЕвропа чемпионлар лигасининг гуруҳ босқичи бешинчи турида "Спортинг"га қарши ўтказилган учрашувда жароҳат олган Гарет Бэйл дастлабки ҳисоб-китобларга кўра, камида 25 та ўйинни ўтказиб юборади. Агар Бэйлнинг жароҳати ўз вақтида битмаса ёки бирор кутилмаган вазият юзага келса, "Реал" бу мавсум Гаретнинг хизматидан фойдалан олмайди.


Олимлар уйқусизлик астма келтириб чиқариши мумкинлигини аниқлашди\n07:31 / 28.03.2017\nОлимлар 11 йил фарқ билан бир хил одамларда ўтказилган иккита тиббий сўровнома маълумотларини таҳлил қилишди. Аниқланишича, 1-сўровномада уйқу билан сурункали муаммоларга эгаликларини маълум қилган иштирокчилар уйқу билан муаммоларга эга бўлмаганларга қараганда кейинги йилларда 65 фоизга кўпроқ астма билан касалланганлар. Сир эмас, астма бу касалликка мойил бўлган одамларда уйқунинг бузилишини келтириб чиқаради, бироқ бу – олимлар тескари қонуният борлигини, яъни уйқусизлик астма келтириб чиқаришига эътибор қаратишган биринчи ҳолат бўлди.\nИлмий иш ҳаммуаллифларидан бири Бен Брамптоннинг айтишича, астма нима учун айнан кечаси бемалол ухлай олмайдиган иштирокчиларга зиён етказиши ҳақида гапиришга ҳали эрта. Брамптоннинг айтишича, у ва унинг ҳамкасблари тадқиқот методологиясига катта эътибор қаратишган ва хатоликларни минимумга келтиришга ҳаракат қилишган. Шу сабабли 1-сўровномага нафас олишда муаммоларга эга бўлганлар қўйилмаган.\n"Биз уйқусизлик организмда яллиғланиш жараёнларини ишга туширишини ва астмани келтириб чиқариши мумкин бўлган метаболик ўзгаришларга олиб келишини биламиз. Бироқ шунга қарамай, хулоса чиқаришдан аввал бу масалани чуқурроқ ўрганишимиз лозим", деб айтган олим.\nЖаҳон соғлиқни сақлаш ташкилоти маълумотларига кўра, ер аҳолисининг 3 фоиздан кўпроғи (235 млн одам) астмадан азият чекади.\nАстма – нафас йўлларининг сурункали касаллиги бўлиб, бу касални ҳозирча даволашнинг йўли топилмаган. Астма касалидан азият чекувчилар нафас билан боғлиқ турли муаммолардан ташқари, бронхлар сиқилиши сабабли ўткир нафас сиқиши хуружларидан ҳам азият чекадилар ва касаллик аломатларини енгиллаштирувчи воситалар қабул қилишга мажбурлар.\nТўйиб ухламасликнинг кутилмаган хавфи ҳақида маълум қилинди\nОАВ: Ким Чен Ин семириб, уйқусизликдан азият чекмоқда


МОДЕЛЬЕР ДИЗАЙНЕР ЛОРИС ДИРАН: КЛАССИКА ВА ЗАМОНАВИЙЛИКНИНГ УЙҒУНЛАШУВИ 15.10.2012 19:44\n6 октябрь куни Миллий Санъат марказида, Art Week Style.uz-2012 Санъат ҳафталиги доирасида, америкалик таниқли модельер Loris Diran нинг либослар намойиши бўлиб ўтди.\nМазкур намойишда томошабин сифатида, Санъат ҳафталиги меҳмонлари, ОАВ вакиллари ҳамда мода ихлосмандлари иштирок этдилар.\nМодельернинг бу янги коллекцияси ўзида классика ва замонавийликни уйғунлаштира олганлиги билан ҳам, таҳсинга лойиқ. Ундаги эркаклар либослари ретро услубга яқин, шу билан бирга қўлларига, темир безаклар билан безатилган калта қўлқоп кийган ва оёқ кийим сифатида лакли чешка танланганлиги эътиборни тортади.\nАёллар либосларида эса, асосан юпқа шифон материал етакчилик қилиб, бошқа материаллар билан уйғунлаштирилган. Шунингдек, шерст, трикотаждан ҳам фойдаланилган. Енгил, қоматни аниқ ва чиройли кўрсатадиган кўйлаклар билан бирга, юпқа кўйлаклар, шунингдек аёллар костюм-шимлари, ҳамда кофталар ҳар қандай аёлни бефарқ қолдирмайди.\nЎзининг янги коллекциясида дизайнер асосан, кулранг, қора, жигарранг, тўқ яшил ва янада тўқроқ рангларга мурожаат қилган. Фақат аёллар либосларида истисно тарзида, бироз очроқ ранглардан фойдаланилган. Барча либосларда куз нафаси сезилади, гўёки кузнинг булутли кунлари, мазкур либосларда акс этгандек таассурот уйғотади.\nLoris Diran:- Бу коллекцияни яратишда жуда қийналдим. Оилам яқиндан қўллаб-қувватлаган ҳолда ёрдам берди. Шунинг учун ҳам, бу коллекцияни оиламга бағишлайман. Классик модага ўзимни янги ғояларимни қўшган ҳолда, ажойиб янгилик қилиш ниятидаман. Дунёни маданият бирлаштиради. Менга Ўзбекистондаги маданият, ўзбекона маданият жуда ҳам манзур бўлди! Art Week Style.uz 2012 Санъат ҳафталигидан ҳайратдаман, ўз коллекциямни мазкур ҳафталикда тақдим қилганлигимдан жуда ҳам хурсандман.\nУнинг либосларини Рики Мартин, Бейонс, Ne-Yo, Жонатан Рис-Мейер, Сара Жессика Паркер, Николетт Шеридан, София Милош, Линда Картер, Бритни Спирс, Лив Шрайбер, Эндрю Маккарти каби машҳурлар эгнида кўриш мумкин. Шунингдек, машҳур Мерил Стрип иштирокидаги “Иблис Прадо кияди” (“Дяволь носит Прадо”) фильмида ҳам унинг либосларидан фойдаланилган.\nМодельер асли келиб чиқиши Франциялик ва ёшлигида оиласи билан Америка Қўшма Штатларига доимий яшаш учун кўчиб келишган. У аввалига Versace и Chanel модалар уйларида ўз иш фаолиятини бошлаган. Сўнгра, 2003 йилда Loris Diran COTURE деб номланган ўз либослар линиясини яратган. Аввалига у фақат аёллар либослари билан шуғулланган, лекин кейинчалик Loris Diran эркаклар учун ҳам либослар ярата бошлади. Ўз бутигига эга. У ўз либосларида асосан, креативга эътибор қаратади.\nВладимир Лексашов (Мазкур модалар намойишида модель сифатида иштирок этмоқда): - Моделлик мен учун хобби, асосий иш фаолиятим, хорижий фирмада электроника йўналиши бўйича ишлайман. Loris Diran либослар намойишида қатнашишга ҳеч бир иккинланмай рози бўлдим, негаки бу модельернинг либослари ўзига хос! Классика билан замонавийликни уйғунлашиши, ҳамда ҳашамдор ва қулай бўлиши, Loris Diran либосларининг асосий моҳиятини ташкил этади, деб ўйлайман. Бу модельернинг яна бошқа либослар намойишларида ҳам иштирок этган бўлар эдим.\nLoris Diran либослари асосан, 70 йиллар модаларини ёдга солади. Беихтиёр, Элвис Пресли, “Чикаго” мюзиклидан Ричард Гир либослари ёдга тушади. Унинг либосларида бир вақтнинг ўзида ҳашамдорликни ва қулайликни кўриш, ҳамда ҳис қилиш мумкин. Эътироф этиш мумкинки, модельернинг мазкур намойиши ҳам жуда муваффақиятли ўтди ва намойишдан сўнг, кўплаб журналистлар ҳамда, мода ихлосмандлари модельердан ўзларини қизиқтирган барча саволларга жавоб олдилар.


АКШ Хиндистонга умумий киймати 3 млрддан зиёдрок булган вертолётлар ва харбий техника етказиб беради – КУН УЗ\nГлавная / Жахон / АКШ Хиндистонга умумий киймати 3 млрддан зиёдрок булган вертолётлар ва харбий техника етказиб беради\n25.02.2020\tЖахон Comments Off on АКШ Хиндистонга умумий киймати 3 млрддан зиёдрок булган вертолётлар ва харбий техника етказиб беради 21 Показы\nВашингтон ва Нью-Дехли киймати 3 миллиард долларга тенг вертолётлар ва харбий техника савдоси борасида келишувга эришди. Бу хакда АКШ президенти Дональд Трамп маълум килган. Унинг сузларига кура, шартномалар 25 февралда имзоланади. Бу хакда «Коммерсантъ» хабар килди.\nДональд Трамп 24 февраль куни Хиндистон бош вазири Нарендра Моди билан Ахмадободдаги «Мотера» стадионида утган катта тадбирда нутк сузлаган. АКШ президенти Хиндистонга икки кун давом этадиган расмий ташриф билан келган.\n«Икки томонлама хамкорликни янада ривожлантиришни максад килганмиз. АКШ Хиндистонга дунёдаги энг яхши ва илгор харбий техникаларни етказиб беришни режалаштирмокда. Биз энг кучли курол-ярогни ишлаб чикарамиз. Энг яхшисини тайёрлаб Хиндистон билан хамкорлик киламиз»,— деган Трамп.\nАввал АКШ президенти ташрифи олдидан Хиндистон хукумати хавфсизлик кумитаси 2,6 миллиард доллар эвазига 24 та Sikorsky MH-60R вертолётлари сотиб олинишини эълон килганди. Шунингдек, ташриф доирасида умумий киймати 930 миллион долларга тенг олтита AH-64E Apache вертолётлари хариди хам келишиб олинади.\n«Намасте Трамп». АКШ президентининг Хиндистонга ташрифига кандай тайёргарлик курилди? (фотогалерея)\nАмерикаликларнинг карийб ярмидан купи Трамп 2020 йилги сайловларда голиб булишига ишонади\nЭслатиб утамиз, Халкаро стратегик тадкикотлар институти (IISS) 2019 йилда куролланишга энг куп маблаг сарфлаган давлатлар рейтингини эълон килган, унда АКШ етакчилик килганди (684,6 миллиард доллар сарфланган). Иккинчи уринни — Хитой (181,1 миллиард), учинчи уринни — Саудия Арабистони (78,4 миллиард), туртинчи уринни эса — Россия (61,6 миллиард) эгаллаган, кучли бешликни Хиндистон (60,5 миллиард) якунлаб берган.


Талабаларга поезд чипталарига 50 фоизлик чегирма берилади\n11:38 20.12.2020 (Янгиланган 17:12 20.12.2020)\n2020 йил 28 декабрдан 2021 йил 10 январгача олий ўқув юртларининг кундузги бўлимларида таълим олаётган талабаларга поезд чипталарига 50 фоиз чегирма берилади.\nТОШКЕНТ, 20 дек — Sputnik. Ўзбекистонда олий ўқув юртларининг кундузги бўлимларида таълим олаётган талабалар ва ўқувчилар поезд чипталарига 50 фоизлик чегирма берилади. Бу ҳақда “Ўзбекистон темир йўллари” AЖ матбуот хизмати хабар қилди.\n“2020 йил 28 декабрдан 2021 йил 10 январгача олий ўқув юртларининг кундузги бўлимларида таълим олаётган талабалар ҳамда ўқувчиларга поезд чипталарида таъриф қисмидан 50 фоиз миқдорида чегирма берилади”, - дейилган хабарда.\nТаъкидланишича, бу талабалар ва ўқувчиларнинг қишки ўқув таътилини мароқли ўтишида ҳамда мамлакатнинг қадимий ва навқирон шаҳарларига саёҳат қилишларига қулайлик яратиш мақсадида амалга оширилмоқда.\nУшбу чипталар имтиёзли бўлганлиги учун уларни фақат темир йўл кассаларида ҳарид қилиш мумкин.\nҚўшимча маълумотни 1005 қисқа телефон рақами, жойлардаги темир йўл кассалари ҳамда маълумотлар бюросидан олиш мумкин.\nЎзбекистон янгиликлари, чипталар, чегирмалар\n"Вазиятни мураккаблаштирмайлик": Отабеков тиббий ниқобларни тақишда давом этишга чақирди\n09:33 16.01.2021 (Янгиланган 09:34 16.01.2021)\nҲали дунё ҳамжамиятида касаллик қайд этилаётган экан, бир кунда 700 мингдан ортиқ беморлар қайд этилаётган бир пайтда, биз бу ҳолатга эътиборсиз бўлишимиз керак эмас, дейди Нурмат Отабеков.\nТОШКЕНТ, 16 янв - Sputnik. Коронавирусга қарши курашиш штаби аъзоси Нурмат Отабеков журналистларга берган интервьюсида ҳозирги барқарор вазият – алдамчи эканлиги, фуқаролар вазиятни мураккаблаштирмаслик учун коронавирус инфекцияси тарқалишига қарши жорий этилган профилактик тадбирларга амал қилишлари, жумладан, тиббий ниқоблардан фойдаланишда давом этишлари зарурлигини таъкидлади.\nҚандай ниқоб вируслардан яхшироқ ҳимоя қилади?\n"Вазиятни мураккаблаштириб юбориш ўз қўлимизда. Буни зинҳор ёддан чиқаришимиз керак эмас. Негаки, коронавирус бўйича белгиланган профилактик тадбирларни вақтида амалга оширмаслик ёки карантин тадбирларига риоя этмаслик нечоғлик жиддий оқибатларга олиб келиши мумкинлигини биз ҳаётимизда икки маротаба синаб кўрдик", - деди Отабеков ва ҳозирда кўчаларда одамлар орасида ниқобларни тақишни бутунлай унутганлар кўп учраётганига, ижтимоий масофага амал қилинмаётганига эътибор қаратди.\nОтабековга кўра, фуқароларда жамоат жойлари, гавжум жойларга бориш, тадбирларни уюштиришга интилиш пайдо бўлаяпти.\nРоссия вакциналари янги штаммга қарши самарадор — Роспотребнадзор\n"Албатта, вазиятни тўғри тушунамиз, халқимиз бирмунча зериккан. Лекин энг асосиий жиҳат - биз дока ниқобни тақмаслик учун эмас, тақиш учун сабаб қидиришимиз керак бўлади. Шундагина биз ўйлаган мақсадимизга етамиз. Вазият жиловдан чиқиб кетса, қолаверса, карантин ва чеклов тадбирлари яна кескин кучайтирилишига мажбур бўладиган бўлсак, ҳаётимиз яна издан чиқади. яна қийинчиликларга рўбаро келишимиз мумкин", - дея огоҳлантирди эпидемиолог.\nҲали дунё ҳамжамиятида касаллик қайд этилаётган экан, бир кунда 700 мингдан ортиқ беморлар қайд этилаётган бир пайтда биз бу ҳолатга эътиборсиз бўлишимиз керак эмас, деб қўшимча қилди Отабеков.\nНурмат Отабековнинг фикрича, ҳозирги барқарорликни алдамчи барқарорлик сифатида қабул қилиш керак, албатта, бу олиб борилаётган машаққатли меҳнат самараси бўлса-да, аммо вазиятни издан чиқариб юбориш эҳтимоли борлигини зинҳор унутмаслик керак.\nЭслатиб ўтамиз, Ўзбекистонда коронавирусга чалинган беморлар сони шу кунгача 78 мингга яқинлашмоқда. Дунё бўйича вирусни юқтирган беморлар сони эса 93 миллиондан ошган.\nкоронавирус пандемияси, беморлар, ўзбекистонлик, Ўзбекистон, ниқоб, Британияда коронавируснинг янги штамми\n20:46 15.01.2021 (Янгиланган 20:51 15.01.2021)\nЎзбекистон Қуролли Кучлари ҳарбий кучларнинг глобал рейтингида ўз позицияларини яхшилади. Бу собиқ СССР давлатлари орасида тўртинчи кўрсаткич.\nТОШКЕНТ, 15 янв — Sputnik. Ўзбекистон Қуролли Кучлари ҳарбий кучларнинг Global firepower рейтингида ўз позицияларини яхшилаб, 51-ўринга кўтарилди (2020 йилда республика 52-ўринда бўлган).\nБу собиқ СССР давлатлари орасида тўртинчи кўрсаткич. Россия (2-ўрин), Украина (25), Беларусь (51). Марказий Осиёдаги қўшнилар орасида Қозоғистон 62-ўринда.\nGlobal Firepower ҳарбий рейтингида қайд этилган маълумотларга кўра, Ўзбекистон Қуролли кучлари 420 дона танк, 1215 дона зирҳли машина, 140 дона ўзиюрар артиллерия ва 98 дона кўп зарбали реактив тизимларига эга. Шунингдек, 80та қирувчи, 122та вертолёт ва бошқа авиация (жами 227) - ҳаво кучларининг асосини ташкил этади.\nЎзбекистон президенти Шавкат Мирзиёев аскар ва сержантлар, офицер ва генераллар, Қуролли Кучлар фахрийлари, ватандошларни Ўзбекистон Республикаси Қуролли Кучлари ташкил этилганининг 29 йиллиги ва Ватан ҳимоячилари куни муносабати билан табриклади.\nМирзиёев ҳарбийлар ва фахрийларни Ватан ҳимоячилари куни билан табриклади\nЎзбекистон етакчиси бундан 4 йил олдин мамлакатда ҳарбий қурилиш соҳасини тубдан ислоҳ қилиш бўйича энг муҳим ва устувор йўналишларни белгилаб олинганини, шу асосда мамлакат мудофаа қобилиятини мустаҳкамлаш ва Қуролли Кучларни ривожлантириш учун кенг кўламли ишлар амалга оширилаётганини айтган.\nЎтган қисқа даврда янги Мудофаа доктринаси қабул қилинди, ҳарбий тузилмаларнинг таркиби ва вазифалари чуқур қайта кўриб чиқилди, қўшинларни бошқариш тизими такомиллаштирилди, миллий армиямизни замонавий қурол-яроғ ва техника воситалари билан таъминлаш бўйича ўта муҳим лойиҳалар амалга оширилди, дея эслатган президент.\nБеларусь, Қозоғистон, Украина, Россия, Ўзбекистон, ҳарбий техника, ҳарбий, Мудофаа вазирлиги, ҳарбийлар\n12:48 16.01.2021 (Янгиланган 13:33 16.01.2021)\nЛюцерн – Швейцариядаги шу номли кўл қирғоғида жойлашган ва қорли тоғлар билан ўралган кичик шаҳардир. Рўйхатдан яна қайси шаҳарлар ўрин олганини - фотолентада томоша қилинг!\nБутун дунёдан сайёҳларни ўзига жалб қилувчи катта шаҳарлардан ташқари, мўъжаз, бироқ муҳим ва мафтункор жойлар ҳам бор.\nМисол учун, Люцерн – Швейцариядаги шу номли кўл қирғоғида жойлашган ва қорли тоғлар билан ўралган кичик шаҳардир. У ўрта асрларда барпо этилган меъморий обидалари билан машҳур. Гўзал Альтштадт (Эски шаҳар) шимолда узунлиги 870 метр бўлган ва XIV асрда барпо этилган Музегг девори билан чегарадош.\nФотолентамизни томоша қилинг!\nПорту – Португалия шимоли-ғарбида жойлашган шаҳар, улуғвор кўприклар ва вино ҳамда портвейн тайёрланадиган корхоналарга эга.Рибейранинг ушбу тарихи ўрта асрларга бориб тақаладиган тумани брусчаткадан терилган ва кафеларга эга кўчалари, шунингдек, савдогарлар уйлари билан машҳур. Авлиё Франциск черкови барокко стилидаги ички безаклари билан машҳур, бу безаклар учун олтин суви югуртирилган нақшли тахталардан фойдаланилган.\nБольцано – Италия шимолидаги Жанубий Тироль провинциясида жойлашган шаҳардир. У тоғ этагидаги узумзорлар водийсида жойлашган.\nИтосима — Фукуока префектурасида жойлашган Япониядаги шаҳар.\nЛюцерн – Швейцариядаги шу номли кўл қирғоғида жойлашган ва қорли тоғлар билан ўралган кичик шаҳардир. У ўрта асрларда барпо этилган меъморий обидалари билан машҳур. Гўзал Альтштадт (Эски шаҳар) шимолда узунлиги 870 метр бўлган ва XIV асрда барпо этилган Музегг девори билан чегарадош.\n© Foto : Pixabay/Nextvoyage\nБерген — Ғарбий Норвегиянинг энг йирик шаҳри. Шимолий денгизда, Мидтхорланн минтақасида жойлашган. Бергеннинг ўрта асрларда барпо этилган қирғоқ қисми ЮНЕСКО умумжаҳон мероси объектлари рўйхатига киритилган. 2000 йилда Берген Европанинг маданий пойтахти деб эълон қилинган.\nОльборг — Даниянинг Шимолий Ютландия марказида жойлашган шаҳар. Аҳолиси 104 885 киши. Жўғрофий жойлашуви туфайли Ўрта асрларда шаҳар энг муҳим бандаргоҳлардан бири бўлган бўлса, кейинчалик саноат марказига айланган.\nБазель – бу Швейцария шимоли-ғарбида Рейн дарёси устида, Франция ва Германия чегараси яқинида жойлашган шаҳардир. Эски шаҳар юраги - Бозор майдони бўлиб, унда қизил қумдан барпо этилган XVI асрларга хос бозор идораси қад ростлаган.\nВиктория — Канаданинг ғарбий чеккасидаги шаҳар. Британская Колумбия провинцияси пойтахти. Ванкувер оролининг жануби-шарқий чеккасида жойлашган.\n© Foto : Public Domain/Wouterhagens\nЛевен - Фламандский Брабант провинциясининг асосий шаҳри. Бельгиянинг университет марказларидан бири.\nЛозанна – Швейцариядаги Женева кўли ёқасида жойлашган шаҳар. Халқаро олимпия қўмитаси штаб-квартираси, шунингдек, Олимпия музейи ва парки ҳам шу ердан жой олган.


Онлайн анжуман 06.05.2020 13:32\nИмконияти чекланган инсонларга яратилган шароитлар маънан эскирган\nМирзо Улуғбек номидаги Ўзбекистон Миллий университети ташкил этган халқаро онлайн анжуманда имконияти чекланган фуқаролар ҳуқуқ ва манфаатлари, уларнинг муаммолари хусусида сўз борди.\nИнсон ҳуқуқлари бўйича Миллий марказ мониторинги таҳлилига кўра, ногирон фуқароларга қулай шароит яратиш борасида жамиятимиз олдида кўплаб вазифалар турибди. Хусусан, улар учун қулайликларга эга бўлмаган бинолар қуриш ва транспортлар ишлаб чиқаришни тақиқловчи қонунлаштирилган меъёрларга қарамай, амалда доим ҳам бу қоидаларга риоя этилмайди. Жадал тараққиёт ногирон инсонлар учун кўрсатилаётган хизматлар ва инклюзия масалаларини ҳам такомиллаштириб бориш, давлат сиёсати механизмларини илмий таҳлил қилишни талаб этади.\nТадбирда бу борада профессор-ўқитувчилар илмий изланишлар ва социологик таҳлиллар устида ишлаётгани айтилди. Ўз навбатида, ногиронликка эга шахслар учун амалдаги таълим тизими маънан эскиргани, уларнинг меҳнат фаолиятига жалб этилганлик даражаси пастлиги, мазмунли ҳордиқ чиқаришига шароит етарли эмаслиги танқид қилинди.\nАнжуман иштирокчилари мавжуд муаммолар ечимига доир таклифларини билдирди. Жумладан, ногирон шахслар ҳуқуқлари, эркинликлари ва қонуний манфаатларини амалга ошириш учун тенг шароитларни яратиш керак. Уларнинг ҳуқуқлари бузилгани учун жазо муқаррар бўлиши шарт. Ногиронликни белгилашда тиббий меҳнат экспертизасининг замонавий, шаффоф усулларини жорий этиш, тиббий ижтимоий хизматлар савиясини ошириш давр талаби. Фаровон муҳитдан баҳра олиш, шаҳар йўловчи транспорти, ижтимоий ва бошқа объектлардан фойдаланиш учун имкониятларини кенгайтириш, жамият ҳаётидаги фаол иштироки учун инклюзив таълим ва меҳнатга жалб этиш тизимини мунтазам такомиллаштириш муҳимдир.


Ой юзасида 222та янги кратер пайдо бўлган\n08:24 / 13.10.2016\nОй юзасида осмон жисмларининг урилишидан ҳосил бўладиган кратерлар, аввал ўйланганидан юз марта тезроқ янгиланади. Олимлар Ойга юборилган LRO миссияси маълумотларига таянган ҳолда Nature журналида шу ҳақда ёзмоқда.\nАризона ва Корнель Университетлари олимлари Ой юзасининг 7 йил мобайнида олинган суратларини ўрганиши натижасида шундай хулосага келишган.\n«LRO учирилгунча, Ой юзасида сезиларли ўзгаришлар юз бериши учун 100 млнлаб ёки ундан ҳам кўпроқ вақт талаб этилади, деб ўйлардик. Бироқ, унинг юза қатлами 80 минг йилда тўлиқ янгича кўринишга эга бўлади», — деб изоҳлаган кашфиёт муаллифи Эмерсон Спейер.\nОлимлар компьютер дастури ёрдамида 14 минг суратни ўрганиб чиқишган ҳамда уларда 222та янги кратерни аниқлашган. Улар орасида Ер сиртида ҳам кўриш мумкин бўлган портлашлар излари ҳам бор.\nЕр Ой кратер фазо миссияси\nИлон Маск Учинчи жаҳон урушида қандай омон қолиш мумкинлиги ҳақида сўзлади\nVodafone Ойда мобил алоқа тармоғини яратишни режалаштирмоқда


Сўнгги нуқта 15 июлда қўйилади — Ishonch Gazetasi\nШундай мухлислар борки, фикр-мулоҳазалари соҳа эгалари – мутахассисларникидан асло қолишмайди. Суҳбатида бўлганимиз ёки атайлаб қўнғироқ қилиб, шу аснода нималарнинг ўй-хаёли билан андармон эканликларини айтган ишқибозларнинг олтмиш фоиздан кўпроғи финалга Франция терма жамоаси йўл олади, деган башоратларни билдиришган эди. Ростдан ҳам улар ҳақ бўлиб чиқишди.\nВаҳоланки, ўйин бошларида бельгияликларнинг шашти анчайин баландлиги яққол сезилиб турганди. Иштаҳа овқат пайтида очилади деганларидек, беш карра жаҳон чемпиони Бразилия термасини муддатидан илгари мундиални тарк этишга мажбур этган футболчилар яна бир марта мўъжиза кўрсатиш фикрида қойим турганликларини пайқаш қийин эмасди.\nАммо футбол бир жамоанинг бутун учрашув давомидаги шиддаткорона ҳужумларидан иборат эмаслиги ҳаммамизга яхши аён. Ора-чора нафас ростлаб олиш ҳам керак-да ахир. Лекин бу бельгияликларга қимматга тушди. 51-дақиқада жарима майдонига ҳаволатиб узатилган тўп ҳимоячи Самуэль Умтитининг бош билан берган зарбасидан сўнг бельгияликлар дарвозаси тўридан жой олди.\nЭътибор қилинг-а, ҳимоячи учрашув тақдирини ҳал қилаётир. Ҳам ҳужумда, ҳам ҳимояда деган голландча ақида ўзига хос кўринишда ҳамон тантана қилиб келаётганига ёрқин мисол эмасми бу?\nБитта гол, бу ҳали ғалаба чўнтакда дегани эмас, албатта. Аммо учрашувнинг қолган дақиқаларида ҳеч қандай ўзгариш бўлмаса-чи?\nХавфли узатмалар, қулай вазиятлар, хоккей ўйинига хос аёвсиз тўқнашувлар, бири-биридан кучли зарбалар… Тўп дарвоза тўридан жой олмаса, буларнинг бари ҳаяжон тўла сониялар сифатида тасаввурни бойитиши, статистлар учун яхшигина озуқа вазифасини ўташи мумкин, холос.\nОдатда пеналтилар сериясини мураббийлар ихтиёрий равишда кузатмасликка ҳаракат қиладилар. Юрак қинидан чиқай деб тургани туфайли шундай бўлса керак-да. Учрашувнинг асосий вақти поёнига ета бошлагач… Дидье Дишамда худди шундай ҳолат юзага келди.\nЭнди бир тасаввур қилиб кўрайлик-а, бразилиялик мухлислар айни паллада нималарни ўйлашди экан? Бельгия ютқазганидан хурсанд бўлиб, кўнгиллари бироз бўлса-да, таскин топдими ёки… Баттар ранжиб, жиғибийрон бўлган эсалар-чи? Демак, биз французлардан ҳам кучсиз эканмиз-да деб…\nХуллас, бу галги мундиал аввалгилари каби табиий равишда кўп қарашларни ўзгартириб юборадиган кўринади. Ҳозирданоқ қандайдир тушунарсиз (балки тушунарлидир?) хатти-ҳаракатлар қулоққа чалина бошлади. Масалан, испанлар ишни бош мураббийни алмаштиришдан бошлашди. Бундан буён довруғли жамоа футбол ишқибозларига яхши таниш, юлдузли онларни бошдан кечирган машҳур «чарм тўп» устаси Луис Энрике қўл остида бўлажак учрашувларга ҳозирлик кўради.\nШунингдек, Криштиану Роналду… Ҳа, ҳа, янглишмадингиз, ўша сиз-у биз ҳар бир ҳаракатини цирк томошасида ўтиргандек маҳлиё бўлиб кузатадиган футболчи неча йиллик меҳнати сингган «Реал» клубини тарк этиб, Италиянинг «Ювентус» жамоасида тўп суришни ихтиёр этди. Бу демакки, «Реал» ўз мавқеини сақлаб қолиши учун ҳозирданоқ керакли чора-тадбирлар тадоригини кўришга мажбур. Юлдузлар эса… Роналдучалик бўлмаса-да, ҳар ҳолда топилади. Чемпионат асноси ёрқин порлаган Мбаппе, Феллайни, Гризман, Эдэн Азар… Ким билсин, булар сафига россиялик Денис Черишевни ҳам қўшиб қўйиш мумкиндир… Айтадилар-ку, қутлуғ уйнинг файзи бошқача деб…\nШундай қилиб, узоқ йиллик танаффусдан сўнг Франция терма жамоаси яна финалда? Ярим финалнинг иккинчи жуфтлиги – Англия ва Хорватия жамоалари ўртасида кечган шиддатли курашда эса хорватлар 2:1 ҳисобида ғалаба қозониб, французларнинг йўлидан чиқишди. Эндиги савол: Франциями ёки Хорватия?\nБиз эса кузатишда давом этамиз.\nБОР-ЙЎҒИ 659 ТА


Мутолаа учун. 2006 йили Мойес Рунини судга бериб, унда ғалабага эришганди / CHAMPIONAT.asia\n18:46Япония J-лигаси 4 июль куни рестарт олади 0 18:32Диего Коста даромадларини яширгани учун 6 ойга қамалиши мумкин 0 18:15"Манчестер Юнайтед" Пеллегрига қизиқишни тиклади 0 17:50Карантиндан кейин соч турмаклари ўзгарган футболчилар 4 17:49"Барселона" Лаутаронинг агенти билан маош борасида келишиб олди 4 17:29Холанд сафдан чиқди, "Боруссия"нинг яна бир футболчиси мавсум охиригача ўйнамайди 2 17:24Жек Ма келаси 10 йилда Хитой аёллар футболига 1 миллиард юан миқдорида инвестиция киритади 0 17:06ОФК келаси ҳафта Чемпионлар Лигаси тақвимини муҳокама қилади 1 16:57Диёр Имомхўжаев раҳбарлигидаги делегация Ғузорда бўлди 8 16:42Моджи Ўзбекистон футболига қизиққан 7 16:33Англия Кубоги 27 июнда старт олади 2 16:08Росель: "Мен Неймарни дунёда Мессидан кейинги энг кучли футболчи деб биламан" 17 15:57Olamsport: Конор буюкликка даъво қилмоқда, Майк Тайсонга қарши жанг қилиши истагидагилар ортиб бормоқда 0 15:31ОФК объективи нигоҳида: голлар ва хурсандчилик 1 15:30Ла Лигада рестартдан сўнг илк ўйин катта эҳтимол билан 11 июнда ўтказилади, янги мавсумнинг қачон бошланиши ҳам маълум 1\nМутолаа учун. 2006 йили Мойес Рунини судга бериб, унда ғалабага эришганди\n20 май 17:50\nТеглар : Эвертон Манчестер ЮнайтедДэвид МойесУэйн Руни\nЎз хатосини тан олиш ҳақидаги кичик тарих.\nАнглия футболида илк марта мураббий собиқ футболчисини судга берди. Шундан кейин ҳам икки томон ўртасидаги муносабатлар илиқлигича қолди ва ҳатто вақтлар ўтиб, яна бирга ишлашга ҳам улгуришди.\n2002 йилнинг март ойи, Мойес "Эвертон" бош мураббийлигига келди. Бўлажак юлдуз 16 ёшли Руни "ирислар" билан шартнома имзолади. Футболчининг оиласидагилари ушбу клубга мухлислик қиларди. Руни ҳам "кўклар"нинг ашаддий мухлиси ва шотландиялик ҳужумчи Данкан Фергюсоннинг персонал ишқибози бўлган. Мураббий футболчини асосий жамоага ўргатишни бошлади. Ёзда у "Тоттенхэм"га қарши ўйинда асосий таркибда майдонга тушди.\n2003 йилнинг январь ойи, Руни "Эвертон" билан илк профессионал шартнома имзолади ва ўша пайтда энг кўп маош оладиган ёш футболчига айланди (ҳафтасига 13 минг фунт).\n2004 йилнинг май ойи, "ирислар" мавсумни 17-ўринда якунлашди, Уэйн 40 ўйинда 9 гол урди. Ҳа, зўр натижа эмас, аммо ёш футболчи учун ёмон ҳам эмас.\n2004 йилнинг июнь ойи, Европа чемпионатида Англия 1/4 финалда Португалияга ютқазиб қўйди, турнирда Руни 4 гол билан тўпурарлар рўйхатидан ўрин олди. Энди унинг атрофида жамоадан кетиши борасидаги гаплар урчий бошлади. "Эвертон" ҳам ўз навбатида ёш футболчисини 50 млн фунтдан камига сотиб юбормоқчи эмасди. Шунингдек, Рунига янги шартнома таклиф қилиниб, унга ҳафтасига 50 минг фунт маош беришмоқчи бўлишди. Руни эса клубдан кетиш ташаббусини кўрсатаётганди.\n2004 йилнинг август ойи, трансферлар ойнаси ёпилишига бир неча соат қолганида Уэйн 27 млн фунт эвазига "Гудисон Парк"ни "Олд Траффорд"га ўзгартирди. Томонлар қисқа вақт ичида келишувга эришишди, орадан йиллар ўтиб, бу трансфер эса АПЛ тарихида энг муҳими бўлиб қолди.\n"Ирислар" мухлислари бироз хафа бўлишди. Ливерпуль кўчаларида эса шундай ёзувлар пайдо бўлди: "Уэйн, сен биз учун Ҳудо бўлишинг мумкин эди, аммо "иблис" бўлишни ўзинг танладинг".\n2005 йилнинг май ойи, "Манчестер Юнайтед" турнир жадвалида 3-ўринни эгаллади. Мавсум давомида Уэйн ЕЧЛдаги дебютида хет-трик қайд этди. Шундан кейин у барча турнирларда 17 гол уриб, жамоанинг тўпурарига айланди.\nЎша мавсумда "Эвертон" ҳам ЕЧЛ йўлланмасини берадиган 4-ўринни эгаллади. Мойес эса йилнинг энг яхши мураббийига айланди.\n2006 йилнинг июль ойи, Руни "Wayne Rooney - My Story So Far" номли автобиографиясини тақдим қилди. Китобда ёзилишича, Руни "Эвертон"дан кетиш истаги борлигини Мойесга мураббий "тунги капалаклар"га борганидан кейин пайдо бўлганини айтган экан. Мутахассис ҳам бу борадаги суҳбатни "Liverpool Echo" нашрига тақдим қилди ва бу эртаси куни газеталарга чиқиб кетди.\nАвтобиографияга эътибор берсак, шундан кейин воқеалар ривожи бироз ёмон тус ола бошлаган. Руни ва унинг рафиқаси уларнинг шахсий ҳаётлари ОАВда ҳаддан ташқари фаол тарзда ёритилишидан азият чекишган. Уэйн ўз китобида шотландиялик мутахассисни "аҳмоқ, ишониб бўлмайдиган шахс" деб эътироф этган.\n2006 йилнинг сентябрь ойи, Мойес Рунини, ёзувчи Хантер Дэвис ва ишлаб чиқарувчи "HarperCollins"ни судга берди. Мураббий собиқ футболчисини туҳматчи деб атади ва китобдаги айрим жумлалар унинг шахсий ва профессионал ҳаёт йўлига катта зарба берганини айтди. Умуман олганда бу унинг ҳиссиётларига таъсир қилди ва "руҳий қийналишни бошлади". Шунингдек, шаҳзодага ўхшатилгани ва ва бу ёруғ оламдаги барча нарсани назорат қилишни истагани, шунингдек, 2004 йили футболчининг "Манчестер Юнайтед"га ўтишига таъсир ўтказгани борасидаги гаплар ҳам мураббийга ёқмади. Дэвид тахминан 300 минг фунт эвазига футболчини судга берди.\n2008 йилнинг июнь ойи, суддаги ҳолат. Йиғилишда шотландияликнинг адвокати Эдвард Парладорио шундай деди: "Жаноб Мойес ушбу мақолада бевосита ҳам билвосита ҳам манба бўлмаган. Унинг томонидан ҳеч қандай ишончни суиистеъмол қиладиган ёки сотқинлик ҳолати кузатилмаган".\n"Бахтни қарангки, жаноб Руни, жаноб Дэвис ва "HarperCollins Publishing Limited" ҳам ўз хатосини тан олиши учун адвокатлари билан келишган. Улар халқ олдида ўз сўзларини қайтиб олиб, кечирим сўрашлари керак".\n"Айбланувчилар жаноб Мойесга кўрсатилган компенсация пулини тўлаб, унинг юридик харажатларини ёпишга рози бўлишди"\nҲужумчининг адвокати Сара Тулан ҳам айрим фактларни қўшиб кетди: "Барча айбимизни тан оламиз, футболчининг ёзган гаплари асоссиз ва исботсиз келтирилган. Шу сабабли мураббийни ноқулай ҳолатга тушириб қўйганимиз учун узр сўраймиз".\nМураббийнинг ўзи ҳам бу борада шундай деди: "Мени яхши биладиган барча, умид қиламанки, менинг инсонийлик ғурурим борасидаги фикрларини ўзгартиришмаган. Мен бироз хафа бўлдим ва бу ёзилган барча гаплар бўҳтон ва ҳақиқатга мос келмаслигини барча билиши кераклигини истадим. Мен ёзилган гаплар учун кечиримни қабул қилиб олишга қаттиқ интилдим".\n"Бу судда ғолиб бўлишдан мақсад пул орттириб олиш эмас, ютилган суммани "Эвертон"нинг собиқ футболчилари фондига ўтказиб юбораман. Ўтган барча ишларни унутамиз ва Уэйнга, унинг оиласига энг яхши тилакларни тилайман".\nСуднинг нархи 300 минг фунтни ташкил қилган ва бу кейинчалик қаноатлантирилган, Дэвид эса ваъда қилганидек, пулни фондларга ўтказиб юборди.\nШу орқали АПЛ тарихида илк марта юқори даражали мураббий ўзининг собиқ футболчисини судга берди.\nХафагарчаликлар ўтиб кетди\nМойес Рунини судга берган бўлса-да, келажакда мураббий бир неча бора футболчининг иқтидори ҳақида гапирди. Ҳужумчининг АПЛ ўйинларидаги ёрқин ҳаракатлари, ўртадаги ажойиб ҳамкорликлар борасида кўп суҳбатлар бўлди, ундан ташқари футболчини яна "Эвертон"га қайтишини ҳам истади.\n2012 йилнинг октябрь ойи, шотландиялик мутахассис "The Guardian" нашрига берган интервьюсида "катта номнинг яралиши"да берган ёрдами учун Уэйнга катта ташаккур билдирди.\nДэвид: "Эвертон"га ўтганимда Уэйн ҳам мен билан бирга шу ерга келгани учун ундан доимо миннатдорман. Уни жамоага мослаштира олдим ва барча матбуот ҳамда халқ Рунини Англиянинг энг яхшиларидан бири, балки, энг зўр футболчиси деб эътироф эта бошлади. Бу ҳам менинг "Эвертон"даги статусимга катта таъсир ўтказди, шунингдек, клубга бўлган эътиборни оширди", - деб тан олди.\n"Унинг ривожланиш йўлини томоша қилиш қизиқарли бўлган. Кўпчилик одамлар, Мойес Рунини назорат қила олмайди деб ҳисоблаганди. Шу боисдан унга "Манчестер Юнайтед"даги Фергюсоннинг олдига боргани маъқул эди. Бироқ Сэр Алексда Руни билан муаммолар бўлиши мумкин деб ўйлагандим".\nЙўллар яна кесишди\n2013 йилнинг май ойи, МЮ матбуотга Рунининг кетиш истаги борлигини айтди. Раҳбарият ҳам футболчини трансферга қўйишни истамаяпти. ОАВ ва мухлислар томонидан Рунининг ёмон жисмоний ҳолати сабабли Фергюсон билан мунозаралар бўлаётгани ҳақида гаплар тарқади. Ўша вақтда сэр Алекс МЮдан кетишини эълон қилди, унинг ўрнига Мойес келди.\n2013 йилнинг сентябрь ойи, - Уэйн яна бир бор Дэвиднинг футболчисига айланди. "Мойес қўл остида шуғулланиш мен учун қулай. У "Эвертон" шарафини бирга ҳимоя қилаётганимиздаги машғулотларни янада жозибали қилган. Энди бу янада қизиқарлироқ бўлган ва менга жуда ҳам ёқди. У жамоани бошқаришга лойиқ жуда яхши, катта тажрибага эга мутахассис", - деди Руни.\nШунингдек, Руни янги мураббийлар келиши унга янги ҳаёт тақдим қилганини ҳам таъкидлади - Мойес Рунини севимли нуқтаси марказий ҳужумчи позициясига қайтарди.\n2014 йилнинг март ойи, "Манчестер Юнайтед" ЕЧЛ 1/8 финали жавоб ўйинида "Олимпиакос"ни мағлуб этди. Ҳужумчи ушбу ғалабани мухлислари ва бош мураббийига атади.\n2014 йилнинг апрель ойи, хайрлашув. Дэвиднинг "қизил иблислар" либосидаги фаолияти қисқа бўлди. "Эвертон"га қарши ўйинда учралган мағлубиятдан кейин мураббий истеъфога чиқарилди. Бу эса манкунианликларнинг келаси мавсум ЕЧЛда ўйнаш имкониятидан маҳрум қилди.\nМойеснинг кетганидан кейин Руни мураббийини биргаликда ўтказган фаолияти учун ташаккур билдирди. Қайд этилишича, айнан Мойес ҳужумчининг жамоадан кетиш истагини сўндирган ва клуб билан шартномасини узайтиришига муваффақ бўлган.\n"Манчестер Юнайтед" Пеллегрига қизиқишни тиклади 0\n«Реал» — 2020 йилнинг энг қиммат футбол клуби. «Ювентус» ТОП-10дан чиқиб кетди 17\n“Реал” Погба учун 4 футболчисини МЮга беришга тайёр 27\n"Манчестер Юнайтед" Вернерни кузатишда давом этмоқда 5\nДунёнинг энг бой клублари рейтинги янгиланди 10\n"Манчестер Юнайтед" Торрес билан музокараларни бошлашни режалаштирмоқда 2\n20 май 18:12:36\nRooney yaxshi futbolchi edi. Angliya da David Beckham, Owen, Gerrard ... Shu davrda haqiqiy isteʼdod lar boʻlgan!


Сахта салафийларнинг васила тўғрисидаги қарашларига раддия. — XOJA BUXORIY O'RTA MAXSUS BILIM YURTI\nСахта салафийларнинг васила тўғрисидаги қарашларига раддия.\nВасила луғатда у сабабли ўзгага яқин бўлинадиган нарса маъносини англатади. Истилоҳда эса дуо ижобат бўлиши учун Аллоҳ таолога Унинг ҳузурида қадирли экани билинган нарсани айтиб дуо қилишдир.\nШу ўринда васила қилиш восита қилиш эмаслигини, иккиси бир- биридан тубдан фарқ қилишини билиш лозим. Чунки банда қалбидан ўтказаётган нарсаларини ҳам билиб турувчи Зотга восита орқали муножот қилмайди, балки васила қилади.\nВасила қилиш Қуръон, сунна, саҳобаланинг амаллари билан ўз исботини тонган. Қуръони каримда бу ҳақда шундай дейилган:\n“Эй иймон келтирганлар! Аллоҳга тақво қилинглар ва Унга васила ахтарингиз”. (Моида сураси, 35-оят).\n“Ана ўша дуо қилаётганлари Роббиларига васила изларлар, қайсилари яқинроқ эканини (билмоқ учун). Унинг раҳматини орзу қилурлар ва азобидан қўрқурлар. Албатта, Роббининг азоби ҳазир бўлишга лойиқдир”.\n(Исро сураси, 57-оят).\nВасила қилиш бандадаги муҳаббатнинг, Аллоҳ таолога далолат қиладиган нарсаларни улуғлашнинг аломати ҳисобланади. Зеро, бундай иш Қуръони каримда қалбларнинг тақвосидан экани айтилган:\n“Ким Аллоҳнинг нишонларини улуғласа, бас, албатта,бу қалбларнинг тақвосидандир”.\nЧунки қилинган амаллар қалбдаги тақвога далолат қилади. Шу маънода Аллоҳ таолодан васила қилиб сўраш восита қилишдан қуйдаги жиҳатлардан фарқ қилади:\n1. Васила- дуонинг мақбул бўлиш даражасини ошириш учун Аллоҳ таоло ҳузурида қадрли экани билинган нарсани айтиб дуо қилишдир.\n2. Восита қилиш икки тараф ҳам манфаатдор бўладиган нарсага нисбатан ишлатилади. Масалан, бир шахс бирор нарсани восита қилиб иккинчи шахс орқали ишини битириб олса, иши битгандан кейин унга миннат қилиши ҳам мумкин бўлиб қолади. Чунки у ҳам бу ишдан озму- кўпми манфаат кўрган бўлади. Васила қилишда эса фаққтгина бир тараф, яъни банда манфаатдор бўлади. Зеро, Аллоҳ таоло бандаларидан манфаат кўришдан олий бўлган Зотдир.\n3. Восита қилишда бир тараф иккинчи тарафга у билмаган нарсани кимдир ё нимадир ёрдамида билдиришга ҳаракат қилади. Васила қилишда эса ошкора ва махфий барча нарсаларни билгувчи Зотга Унинг ҳузурида қадрли экани билинган нарсани айтиб дуо қилинади.Шунинг учун васила қилувчида ушбу тушунчалар ҳақида тўғри тасввур бўлиши лозим. Келинг энди бугунги кунда энтернет тармоқларида сохта салафийлик ғоялари билан йўғрилган Сохта салафийлар бир неча масалаларда мусулмонларни адашган, фосиқ ва ҳатто кофирга чиқаришга урунадилар. Улар жумласига васила масаласи ҳам киради. Қайд этиш, лозимки сохта салафийларнинг тавассул борасидаги қарашлари Қуръон ва суннага зид бўлиш билан юир қаторда аҳли сунна вал жамоа уламоларининг қарашларига мос келмайди. Уларнинг даъволаридан бири вафот этган шахсларни васила қилиб бўлмайди дийдилар. Уларнинг бу қарашлари хато эканлигига бу оят далил бўлади: “Эй иймон келтирганлар! Аллоҳга тақво қилинглар ва Унга васила ахтарингиз”. (Моида сураси, 35-оят).\nБу ояти каримада тирик ёки вафот этган шахсларни ва солиҳ амалларни васила қилишни ўз ичига олади.\nҚуйдаги ҳадис ва ривоятлар далил бўлади: Молик раҳматуллоҳи алайҳдан ривоят қилинади:\n“Умар розияллоҳу анҳу замонларида инсонларга қаҳатчилик етиб, бир киши Набий соллаллоҳу алайҳи васаллам равзалари олдига келиб: “Эй, Аллоҳнинг росули Аллоҳ таолодан умматингизга сув сўрасангиз. Чунки, улар ҳалокатга дучор бўлишди” деди. Расулуллоҳ соллаллоҳу алайҳи васаллам тушида унинг ҳузурига келиб: “Умарнинг ҳузурига бор, мен томонда нсаломимни етказ, сизларга сув берилар экан, деб яна унга: “Пухта бўлгин, пухта бўлгин” деб айтгин” дедилар. Киши Умар розияллоҳу анҳуга хабарни етказди. Шунда Умар розияллоҳу анҳу йиғлади, сўнг: “Эй, Роббим! Ожиз қолгинумча кучимни аяамайман” деди”.\nБу ривоятни ибн Абу Шайба саҳиҳ санад билан келтирган (Фатҳул борий).\nРивоят Расулуллоҳ соллаллоҳу алайҳи васаллам вафот этганларидан кейин у зотни васила қилиш жоиз эмас дейдиганларга қарши очиқ далилдир.\nХожа Бухорий ўрта махсус ислом билим юрти ўқитувчиси Мардонов Х.\nPrevious Садақанинг фазилати\nNext Сохта салафийлик ёхуд ваҳҳобийлик фирқаси


Хўжанд колониясида "исённи келтириб чиқарганлар" махфий равишда Душанбега этап қилинди\nХўжанд колониясидаги исёнга алоқаси бўлганликда гумон қилинаётган маҳкумлар қариндошлари учун кутилмаганда Душанбега этап қилинди. Бу ҳақда Радио Озоди (“Озодлик” радиосининг тожик хизмати)га маҳбусларнинг қариндошлари маълум қилди.\nУларнинг сўзларига қараганда, қариндошларининг тақдири ҳақида ўзларига ҳеч нарса маълум эмас. Қамоқхоналар тизими раҳбариятининг маълум қилишича, Хўжанд колониясидаги бошқа маҳбусларнинг хавфсизлигини таъминлаш мақсадида этап амалга оширилган.\nМамлакат шимолидаги қамоқхонада юўз берган исёндан сўнг олти ой вақт ўтди, исёнга алоқаси бўлган 30 дан ортиқ махбус устидан суд давом этмоқда.\nХўжанд колониясидаги маҳбусларнинг қариндошлари 3 июн куни Радио Озоди билан суҳбатда тўрт кундан бери ўзларининг жигарбандлари тақдири ҳақида ҳеч нарса билмасликларини айтишди. Маҳбуслардан бирининг, ўзини Соробиби Ашурова дея таништирган онасининг айтишича, ҳозирда ўғли қаерда эканлигини билмайди. Унинг сўзларига қараганда, сўнгги бор ўғлига 29 май, чоршанба куни Хўжанддаги СИЗОга овқат олиб борган, аммо орадан икки кун ўтиб яна овқат олиб борганида, ўғли эндиликда бу ерда ушлаб турилмаётганлигини айтишган.\n«Жума куни биздан ҳеч нарса қабул қилишмади. Ўғлим Душанбега этап қилинганини айтишди. Нафақат бизга, ҳатто адвокатга ҳам бу ҳақда айтишмаган», - дея қўшимча қилади Ашурова.\nИсёнда иштирок этган бошқа маҳбусларнинг қариндошлари ҳам ўзларининг фарзандларини Хўжанд СИЗОсидан топа олмаганликларини айтишди. Шу билан бирга Адлия вазирлигига қарашли Жазони ижро этиш Бош бошқармаси раҳбарияти маҳбусларнинг Душанбега кўчирилганини тасдиқлади.\nЖазони ижро этиш бош бошқармаси бошлиғи Мансуржон Умаровнинг айтишича, Хўжанд колониясидаги бошқа маҳбусларнинг хавфсизлигини таъминлаш мақсадида этап амалга оширилган. Суҳбатдошнинг 4 июн куни айтишича, “исёнкор”ларнинг кўпчилиги террор гуруҳлари, жумладан ИДга алоқадордир, шу сабабли ҳам эҳтимолий беқарорликларнинг олдини олиш мақсадида уларни Душанбега жўнатиш ҳақида қарор қабул қилинди, айнан пойтахтда уларга нисбатан ҳукм чиқарилади.\nХўжанддаги исёнда айбланаётганларнинг қариндошлари ўз ўғиллари ва эрлари тақдири ҳақида олти ойдан бери ҳеч нарсани билмасликларини айтишмоқда, суд жараёни эса ёпиқ эшиклар ортида бўлиб ўтмоқда ва у ерга ҳеч ким киритилмаяпти.\nМавжуд маълумотларга қараганда, Хўжанд колониясида юз берган исён туфайли 33 нафар маҳбус такрорий жиноий жавобгарликка тортилмоқда. Улар устидан ТР Олий судининг кўчма суд жараёни март ойида бошланди ва ёпиқ эшиклар ортида бўлиб ўтмоқда.\nДавлат айбловчиси судланувчиларга берилган муддатга қўшимча 10-20 йил берилишини сўрамоқда. Уларга қотиллик, тан жароҳати етказиш, ҳукумат вакилларига қаршилик кўрсатиш ва жазони ўташ муассасидаги режимни бузиш айби қўйилмоқда. Бундан ташқари Хўжанддаги қаттиқ режимли №3/3 колониясининг саккиз ходими совуққонлиги учун шартли равишда 2,5 йил муддатга ҳукм қилинди.\nХўжанд ва Вахдат колонияларидаги исён ва қон тўкилишлари натижасида 57 киши вафот этди.


UzAuto Motors фақат компаниянинг расмий манбаларига ишонишни сўрамоқда - xabar.uz\nUzAuto Motors фақат компаниянинг расмий манбаларига...\n15.03.2020 07:28 0 4812\nИжтимоий тармоқлар ва оммавий ахборот воситаларида Россиядаги автомобил сотадиган автосалонлардан бирида Ravon русумидаги автомобиллар учун нархларнинг ҳаддан ортиқ даражада арзонлиги ҳақида маълумотлар тарқалган эди. Шунингдек, кўплаб расмий вакиллар ҳам UzAuto Motors экспорт нархлари бўйича рақамлар таҳлилини ушбу кўрсатилган нархларга асосланиб шакллантирди.\nUzAuto Motors ушбу айбловларга расмий жавоб берди.\n«Компания ушбу автосалонда келтирилган маълумотларни ўрганиб чиққандан сўнг, мазкур автосалон компаниянинг расмий дилери ҳисобланмайдиган Россиянинг «Mас Моторс» автосалони эканлигини ҳамда у ўз веб-сайтида машиналарни арзон нархларда таклиф қилаётганини аниқлади.\nБундан ташқари, ушбу автосалон Ravon моделидан ташқари Toyota ва Hyundai автомобилларини ҳам худди шундай арзон нархларда таклиф этмоқда. Бироқ, мижозлар автомобиль сотиб олиш ниятида мурожаат қилганда, автосалон вакиллари сайтда кўрсатилган нарх дастлабки тўлов эканлигини ёки мижозга бошқа қимматроқ машинани таклиф қилишаётганини айтишади.\nУшбу савдо схемаси мазкур автосалон томонидан анчадан буён амалда қўлланилади, уларнинг ушбу фаолияти Россия телеканалида ёритилган ва ушбу автосалон «Отзовик» ҳамда Aool.ru’да салбий изоҳларга ҳам эга бўлган», — дейилади UzAuto Motors томонидан берилган баёнотда.\nШу муносабат билан компания мижозлардан расмий манбаларига ишонишни сўради ва қуйидаги сайтларга ҳавола берди:


Ҳайвонот боғидаги шер сайёҳларга ҳамла қилишда "муваффақиятсизликка учради" (видео)\nМексикадаги сафари-боғда сайёҳлар урғочи шернинг ёнидан автобусда ўтиб кетаётганларида ўзларига унинг эътиборини қаратдилар. Шер ўзи яшайдиган жой билан йўлни ажратиб турувчи, чуқурлиги бир неча метр келадиган ўра устидан сайёҳлар томонга сакрамоқчи бўлиб, ўрага тушиб кетган.\nУшбу ҳолат акс этган видео интернетда пайдо бўлди. Видеодан кўринишича, Эльза лақабли шер унинг ёнидан автобусда ўтиб кетаётган сайёҳларни улардан кўзини узмай кузатиб туради. Қандайдир лаҳзада шер сайёҳлар томон сакрашга уринади, бироқ нариги бетгача етолмай, ўрага тушиб кетади.\nҲайвонот боғи вакилининг айтишича, сайёҳларга бу ҳолатда ҳеч нима хавф солмаган. Шерлар 5 метргача сакрай олишади, ўранинг узунлиги эса 7 метр бўлган, деб ёзмоқда Daily Mail нашри.\nШер югуриб келмасдан, жойидан сакраган. Бироқ баъзи биологларнинг фикрича, шерлар 10 метргача ҳам сакрай олишлари мумкин.\nҚизиғи, у ерда бўлган иккинчи эркак шер на сайёҳларга, на "дугонаси"нинг ўрага тушиб кетганига эътибор бермай, бамайлихотир ётишда давом этаверган.\nЭльзани кўздан кечирган ветеринарлар унга ҳеч нарса қилмаганини қайд қилишган. Таъкидланишича, шер ҳайвонот боғи шароитига ҳали унча кўникмаган, чунки у циркдан мусодара қилингач, бу ерда яшаётганига кўп вақт бўлмаган.\nМексика сафари-боғ урғочи шер


Google Arts&Culture Ўзбекистон музейларига 3D-турларни ишлаб чиқмоқчи - Халқ сўзи\n17:44 02 Июль 2019 Маданият\nЎзбекистон Республикаси Маданият вазирлиги ҳузуридаги Маданият ва Санъатни ривожлантириш жамғармаси ва Google Arts & Culture ўртасида Ўзбекистон музей коллекциялари онлайн каталогини жойлаштириш тўғрисида битим имзоланди. Бу ҳақда жамғарма матбуот хизмати хабар берди.\nМаълумот учун, Google Arts & Culture – бу дунёнинг 70 та мамлакатидан 1200 та музей, галереялар ва бошқа ташкилотлар экспонатларининг онлайн-тўпламидир.\nУшбу сервис хизмати дунё кўргазмаларига ташриф буюриш ва санъат намуналарини синчиклаб ўрганиш имкониятини беради.\nШунингдек, бу ерда дунё маданияти ва санъати тарихи, шу бўйича мақолалар, фотосуратлар, видеороликлар ва қўлёзмалар тақдим этилади, шаҳарлар, меъморий ёдгорликлар, табиат мўъжизалари томон экскурсиялар ташкил қилинади.\nШу кунларда платформада рақамли коллекция ва иккита онлайн кўргазма ишга туширилган.\nЖамғарма эса Google Arts & Cultureʼнинг Ўзбекистондаги илк шеригига айланди.\n“Ўзбекистон музейлари коллекцияларининг Google Arts & Cultureʼда мавжуд бўлиши дунё онлайн платформасида маданиятлар кўп қирралилиги чегараларини кенгайтириш имконини беради. Энди жаҳоннинг исталган бурчагидаги фойдаланувчилар тақдим этилган экспонатларни томоша қила олишади”, - дейилади жамғарма хабарида.\nКейинги босқичда Google Arts&Culture Ўзбекистон музейларига 3D-турларни ишлаб чиқишни режалаштиряпти.


Яҳова сизни шакллантиришига йўл қўйиб беринг | Тадқиқ сони\nТИЛИДА ЎҚИШ аймара албан амхар арабча аргентина имо-ишора арман африкаанс бикол болгар бразилия имо-ишора ваиунаики валяйта венгер венда вьетнам га грек гренланд грузин гуарани дат зулу игбо илоки инглиз индонез исланд испан итальян итальян имо-ишора йоруба каталан квангали кечуа (Аякучо) кечуа (Боливия) кикуйю киньяруанда колумбия имо-ишора корейс коса креол (Гаити) куаньяма кхмер латиш лингала литва луо малагаси малайя мальта мексикан имо-ишора михе ндебеле ндонга немис непал нзема нидерланд норвег озарбайжон озарбайжон (кирилл ёзувида) оромо пангасинан поляк португал румин рус руунд самар-лейте свати себуан сепеди серб серб (лотин ёзувида) сесото (Лесото) сингал словак словен сранан-тонго суахили тагал таити тай тви тиграй тсвана тсонга турк украин фин француз хилигайнон хитой (путунхуа, анъанавий) хитой (путунхуа, соддалаштирилган) хорват чех чичева швед шона эве эстон эфик япон япон имо-ишора ўзбекча қирғиз қозоқ\nЎгитларинг билан менга йўл кўрсатасан, охири мени шон-шуҳрат ила кутиб оласан. ЗАБ. 72:24\nБуюк кулол таълим-тарбия беришда ўзбошимчалик ва юзхотирчилик қилмаслигини қаердан биламиз?\nКулолимизнинг «раҳм қилиши» нега бизга қувонч бахш этади?\nЯҳованинг насиҳатига ёки таълим-тарбиясига қандай муносабатда бўламиз?\n1, 2. а) Яҳова билан дўстона муносабатда бўлиш учун нима қилиш муҳим? б) Худонинг таълим-тарбиясига ўз муносабатини билдирган инсонларнинг мисолларини кўриб чиқишдан қандай фойда оламиз?\n«ЭЙ ХУДО, Сенга яқин бўлганим... менга яхшидир. Эй Эгам Раббий, Сени паноҳим қилиб олдим» (Заб. 72:28). Мана шундай сўзлар билан сано бастакори Худога бўлган ишончини намоён қилди. Уни бундай хулосага келишга нима ундади? Сано бастакори ёвуз одамларнинг тинчлик ва фаровонликда яшаётганини кузатиб, аввалига юрагида ўкинч пайдо бўлди. У шундай деб куйлаган: «Ҳа, мен бекорга юрагимни пок тутган эканман-да! Айбсизман, дея бекорга қўлларимни ювибман-да!» (Заб. 72:2, 3, 13, 21). Аммо у «Худонинг Муқаддас масканига кирганида», фикрлаш тарзини тўғрилаб, Худо билан муносабатини сақлаб қолди (Заб. 72:16–18). Сано бастакори ўзи учун яхши сабоқ олди: Яҳова билан яқин муносабатни сақлаб қолишда Худонинг халқи билан бирга бўлиш, маслаҳатни қабул қилиш ва уни амалда татбиқ этиш катта аҳамиятга эга (Заб. 72:24).\n2 Биз ҳам барҳаёт ва ҳақ Худо билан дўстона муносабатда бўлишни истаймиз. Бунга эришиш учун эса, Аллоҳнинг маслаҳатлари ёки таълим-тарбияси бизни шакллантиришига йўл қўйишимиз жуда муҳим. Шу тариқа биз Унга маъқул келган шахс сифатида шаклланган бўламиз. Ўтмишда Яҳова алоҳида шахсларга ҳамда халқларга Унинг таълим-тарбиясига ўз муносабатини билдириш имкониятини берган. Уларнинг қандай йўл тутгани «насиҳат олишимиз» учун ҳамда «замоналарнинг охирида яшаётган бизлар учун огоҳлантириш сифатида ёзилган» (Рим. 15:4; 1 Кор. 10:11). Бу мисолларни синчковлик билан ўрганиш, бизга Яҳованинг шахсиятини очиб беради ҳамда У бизни шакллантираётганидан қандай фойда олишимиз мумкинлигини билиб оламиз.\nЯҲОВА — БУЮК КУЛОЛДИР\n3. Ишаё 64:8 ва Еремиё 18:6 да Яҳованинг халқлар устидан ҳокимияти қандай тасвирланган? (Очқич оятнинг юқорисидаги расмга қаранг.)\n3 Яҳова, алоҳида шахслар ҳамда халқлар устидан қандай ҳокимиятга эга эканини ёрқин мисол ёрдамида тасвирлаб берган. Масалан, Ишаё 64:8 да шундай дейилган: «Сен бизнинг отамизсан, эй Эгамиз! Биз лоймиз, Сен эса кулолсан, ҳаммамиз қўлларингнинг ижодимиз!» Кулол лойдан хоҳлаган буюмини ясайди. Лой эса бу вазиятни ўзгартира олмайди. Инсон ва Худо орасидаги муносабатлар ҳам худди шунақа. Демак, лой унга шакл бераётган кулолга ақл ўргата олмаганидек, инсон ҳам Худо билан баҳслаша олмайди (Еремиё 18:6 ни ўқинг) *.\n4. Яҳова сўраб-суриштирмай одамларни шакллантирадими? Тушунтиринг.\n4 Кулол лойдан хоҳлаганини ясагани каби, Яҳова ҳам қадимги Исроил халқининг мисолида нимага қодирлигини кўрсатди. Аммо кулол билан Худонинг орасида бир фарқ бор. Кулол қўлидаги лойдан ўзи истаганича идишлар ясайди. Яҳова эса сўраб-суриштирмай одамларни шакллантирмайди, У инсонларни яхши ва ёмон қилиб яратмайди. Яҳова одамзодга қимматбаҳо нарсани, яъни ирода эркинлигини туҳфа қилган. У Ўз ҳокимиятидан фойдаланиб, одамларни мажбурлаб бўйсундирмайди. Одамларнинг ўзи Яратувчиси Яҳова уларни шакллантиришига йўл қўйиб беришлари даркор (Ерм. 18:7–10).\n5. Яҳова Унинг шакллантиришига қаршилик кўрсатган кишилар устидан ҳокимиятини қандай амалга оширади?\n5 Мабодо одамлар Буюк кулол уларни шакллантиришига қаттиқ қаршилик кўрсатишса-чи? Худо қандай қилиб улар устидан ҳокимиятини амалга ошира олади? Бир ўйлаб кўринг: агар лой кўзлаган мақсад учун яроқсиз бўлиб қолса, уни нима қилишади? Эҳтимол кулол бу лойдан бошқача идиш ясайди ёки уни шунчаки улоқтириб ташлайди. Аммо лой яроқсиз бўлиб қолишида кўпинча кулол айбдор бўлади. Буюк кулол билан эса, бу ҳеч қачон содир бўлмайди (Қонун. 32:4). Чунки инсон ўзини Яҳованинг шакллантиришига йўл қўйиб бермаса, бунда унинг ўзи айбдор бўлади. Яҳова кулол каби одамлар устидан Ўз ҳокимиятини амалга оширишни хоҳлайди, фақат инсонлар бунга қандай муносабатда бўлишлари катта аҳамиятга эга. Бундай ўзгаришга тўғри муносабат кўрсатган кишилардан фойдали идиш ясалади. Масалан, мойланган масиҳийлар «шон-шарафга ҳозирланган раҳм-шафқат идишлари» бўлишган. Бироқ ўжарлик қилиб, Худога қаршилик кўрсатган инсонлар эса, «ҳалокатга тайёр турган идишлар» мисоли барҳам топишган (Рим. 9:19–23).\n6, 7. Шоҳ Довуд ва Шоул Яҳованинг маслаҳатига қандай муносабат билдиришди?\n6 Яҳова маслаҳат ва таълим-тарбия орқали ҳам одамларни шакллантиради. Келинг, Исроил халқининг иккита шоҳи — Шоул ва Довудни Яҳова қандай шакллантиргани устидан мулоҳаза юритайлик. Шоҳ Довуд Ботшева билан зино қилган эди. Бу эса нафақат унга, балки бошқаларга ҳам салбий таъсир кўрсатди. Шоҳ бўлишига қарамай, Яҳова унга нисбатан қаттиқ чора кўришни лозим деб билди. У жиддий огоҳлантириш билан шоҳнинг олдига пайғамбари Натанни юборди (2 Шоҳ. 12:1–12). Довуд бунга қандай муносабатда бўлди? У чин юракдан кечирим сўраб тавба қилди. Шу йўсин у Худонинг раҳм-шафқатига сазовор бўлди (2 Шоҳлар 12:13 ни ўқинг).\n7 Довуддан олдин шоҳ бўлган Шоул эса, маслаҳатни қабул қилмади. Яҳова Шомуил пайғамбар орқали Шоулга аниқ кўрсатма бериб, бутун Омолек халқини ва қўй-молларини қириб ташлашни буюрди. Аммо Шоул бу илоҳий буйруқни бажармади. У Омолек шоҳи Ўгахни ва унинг энг яхши қўй-молларини сақлаб қолди. Нега дейсизми? Сабаби, у ўзига шараф излаган (1 Шоҳ. 15:1–3, 7–9, 12). Шунда Яҳова Шоулга маслаҳат бериш учун Шомуилни юборди. Шоул маслаҳатни қабул қилиб, Яҳова уни шакллантиришига йўл қўйиб бериши керак эди. Лекин у ўзгаришни хоҳламади. У қилмишини оқлашга тушиб, сара мол-қўйларни қурбонликка келтириш мақсадида сақлаб қолганини айтди ва бу билан Шомуилнинг маслаҳатини назар-писанд қилмаганини кўрсатди. Шу сабабли Яҳова Шоулни шоҳ бўлишга лойиқ эмас деб топди ва Шоул Худо билан яхши муносабатларини бутунлай йўқотди (1 Шоҳлар 15:13–15, 20–23 ни ўқинг).\nШоул насиҳатни писанд қилмади. У шаклланишни истамади! (7- хатбошига қаранг)\nДовуд чин юракдан кечирим сўради ва насиҳатни қабул қилди. У, Худо уни шакллантиришига йўл қўйиб берди. Сиз-чи? (6- хатбошига қаранг)\nХУДО ЮЗХОТИРЧИЛИК ҚИЛМАЙДИ\n8. Яҳованинг шакллантиришига Исроил халқининг билдирган муносабатидан қандай сабоқ олдик?\n8 Яҳова нафақат алоҳида шахсларни, балки халқларни ҳам шакллантириш учун имконият яратиб беради. Масалан, Исроил халқи мил. авв. 1513- йили Миср қуллигидан озод этилгач, Худо уларга ўзгача муносабатда бўлганини кўрсатиш учун улар билан аҳд тузди. Исроилликлар Худонинг танлаган халқи бўлди ва Буюк кулол томонидан шаклланишдек шарафга муяссар бўлди. Аммо улар атрофдаги халқларнинг сохта худоларига сиғиниб, Яҳованинг назарида ёмонлик қилишда давом этишди. Яҳова қайта-қайта уларнинг олдига пайғамбарларини юбораверди, лекин исроилликлар Унга қулоқ солишмади (Ерм. 35:12–15). Шунда бу қайсар халқнинг адабини бериш учун қаттиқ чора кўрилди. Ўн қабилали Исроил шоҳлиги «ҳалокатга тайёр турган идишлар» каби Оссурияликлар томонидан забт этилди. Икки қабилали шоҳлик эса Бобилликлар томонидан қўлга олинган эди. Ушбу воқеа биз учун яхши сабоқдир! Демак Яҳова бизни шакллантира олишида, муносабатимиз катта аҳамиятга эга.\n9, 10. Найнаволиклар Худонинг огоҳлантиришига қандай муносабат билдиришди?\n9 Яҳова шунингдек, Оссурия пойтахти Найнаво аҳолисига огоҳлантириш берди ва улар бунга қандай муносабат билдиришини кузатди. У Юнус пайғамбар орқали қуйидагиларни аён қилди: «Қани, бўл, қудратли Найнаво шаҳрига бор. Жар солиб, у ердагиларни огоҳлантир, чунки шаҳар аҳли қилган қабиҳликлар Менга етиб келди» (Юнус 1:1, 2; 3:1–4).\n10 Юнус даҳшатга солувчи бу хабарни етказганида, «найнаволиклар Худога ишониб, рўза тутамиз, деб эълон қилдилар. Шаҳардаги каттаю кичик тавба қилиб қанорга ўранди». Ҳатто шоҳ ҳам «тахтдан тушиб, шоҳона либосларини ечди, қанорга ўраниб, кулга ўтирди». Ҳа, найнаволиклар Яҳова уларни шакллантиришига ижобий муносабат билдириб, гуноҳларидан тавба қилишди. Яҳова ҳам ўз навбатида уларнинг устига кулфат келтирмади (Юнус 3:5–10).\n11. Тангри Яҳованинг исроилликларга ва найнаволикларга кўрсатган муносабатидан нимани ўргандик?\n11 Исроилликлар Худонинг танлаган халқи бўлгани, уларни таълим-тарбия олишдан озод этмаган. Найнаволиклар эса аксинча Худо билан ўзгача муносабатда бўлишмаган. Лекин шунга қарамасдан, Яҳова уларга Ўз ҳукмларини эълон қилди. Улар Худонинг қўлидаги юмшоқ лой каби бўлишгани учун Унинг раҳм-шафқатига муяссар бўлишди. Ушбу иккита мисол орқали Яҳова «тарафкашлик қилмайдиган» Худо эканини яққол кўрса бўлади! (Қонун. 10:17).\nЯҲОВА МУЛОҲАЗАКОР ВА ЁНДАШУВЧАНДИР\n12, 13. а) Одамлар Худо уларни шакллантиришига йўл қўйиб беришса, У нега ниятини ўзгартиради? б) Яҳова Шоулга нисбатан ниятини ўзгартиргани нимани англатарди? Найнаво аҳлига нисбатан-чи?\n12 Яҳова бизни қай тарзда шакллантиришни истаётганидан, Унинг мулоҳазакор ва ёндашувчан Худо эканини кўрса бўлади. Буни, юқорида кўриб чиқилган воқеалар тасдиқламоқда. Демак, Яҳова адолатли ҳукмлар чиқариб, улар асосида йўл тутмоқчи бўлган бир пайтда одамларнинг тўғри муносабатини кўриб, Ўз фикридан қайтган. Масалан, Муқаддас Китобдан Яҳова: «Шоулни шоҳ қилиб тайинлаганимга пушаймонман»,— деб айтганини ўқишимиз мумкин (1 Шоҳ. 15:11). Найнаволикларнинг тавба қилганини ва ёмон йўлдан қайтганини кўриб, Худо «раҳм қилди ва уларнинг устига “юбораман”, деб айтган офатни юбормади» (Юнус 3:10).\n13 Ибронийчадан «раҳм қилди» деб таржима қилинган ибора, муносабатни ёки ниятни ўзгартириш билан боғлиқ. Яҳова Шоулни шоҳ этиб тайинламоқчи эди-ю, аммо унга бўлган муносабатини ўзгартириб, уни рад этди. Бундай ўзгариш, Яҳованинг адашганлиги сабабли эмас, балки Шоулнинг Унга таянмай, итоатсизлик қилганлиги туфайли юз берди. Аллоҳнинг Найнаво аҳлига раҳми келгани эса, уларга нисбатан ниятини ўзгартирганини англатарди. Буюк кулолимиз Яҳова мулоҳазакор, ёндашувчан, раҳмону раҳим ва адашган бандаларининг ижобий ўзгаришларига қараб, ниятини ўзгартиришга тайёр эканини билиш нақадар тасалли бахш этади-я!\nЯҲОВАНИНГ ТАЪЛИМ-ТАРБИЯСИНИ ЗИНҲОР РАД ЭТМАНГ\n14. а) Бугунги кунда Яҳова бизни қай йўсин шакллантиради? б) Яҳованинг шакллантиришига қандай муносабатда бўлишимиз керак?\n14 Бугунги кунда Яҳова бизни асосан Каломи ва ташкилоти орқали шакллантиради (2 Тим. 3:16, 17). Бу йўл билан берилган маслаҳатни ёки таълим-тарбияни биз жон деб қабул қилишимиз лозим. Қанчадан бери Худога хизмат қилаётганимиз ёки қандай шарафли вазифаларни бажараётганимиздан қатъи назар, Яҳованинг маслаҳатини қабул қилиб, У бизни шакллантиришига йўл қўйишимиз керак. Шундагина Унинг назарида шарафли мақсадда қўлланиладиган идиш бўламиз.\n15, 16. а) Масъулиятли вазифаларидан маҳрум бўлган киши, қандай салбий ҳис-туйғуларни бошдан кечириши мумкин? Мисол келтиринг. б) Таълим-тарбия билан боғлиқ салбий ҳис-туйғуларни енгишга нима кўмаклашади?\n15 Таълим-тарбия баъзида йўл-йўриқ ёки тўғрилаш шаклида ҳам берилиши мумкин. Бошқа вазиятларда эса, биз нотўғри иш қилганимиз сабабли таълим-тарбияга муҳтож бўламиз. Бундай таълим-тарбия натижасида биз эҳтимол шарафли вазифаларимиздан айрилиб қолармиз. Келинг, бир вақтлар жамоат оқсоқоли бўлиб хизмат қилган Дониёрнинг * мисолини кўриб чиқайлик. У бизнес масаласида шошқалоқлик қилиб, катта хатога йўл қўйган ва натижада жиддий танбеҳ олган. Дониёрнинг бошқа оқсоқол бўлиб хизмат қилмаслиги ҳақида жамоатда эълон қилинганида, у ўзини қандай ҳис қилган экан? «Мен ўзимни жуда ноқулай ҳис қилганман,— дейди у. — Сўнгги 30 йил мобайнида кўпгина шарафли вазифаларни бажарардим. Мен доимий кашшоф бўлдим, Байтилда хизмат қилдим, аввал жамоат хизматкори, сўнг эса оқсоқол бўлиб тайинландим. Бундан ташқари, эндигина вилоят анжуманида биринчи нутқим билан чиққан эдим. Кутилмаганда, ҳаммасидан маҳрум бўлдим. Уятга қолиб, хижолат бўлганимдан, энди ташкилотда менга ўрин йўқ, деб ўйлай бошладим».\n16 Аниқки, Дониёр фикрини ўзгартириши керак эди. Хўш, уялиш ҳиссини енгишга унга нима кўмаклашди? Ўзи қуйидагиларни сўзлаб берди: «Мен маънавий аҳволимни яхшилашга қарор қилдим. Жамоатимиздаги ака-укаю опа-сингилларнинг қўллаб-қувватлаши ва адабиётларимиздаги далдали фикрлар менга кучли таъсир қилди. “Қўриқчи минораси”нинг 2009- йил 15- август сонидаги “Масъулиятдан маҳрум бўлдингизми? Уни қайтариш имкони бор!” деб номланган мақола, худди ибодатларимга жавобан ёзилган мактубдай эди. Ўшанда менга: «Ҳозирча жамоатда масъулиятли вазифаларни бажара олмас экансиз, маънавийлигингизни мустаҳкамлашга эътибор қаратинг»,— деб маслаҳат берилгандай бўлди. Дониёр бу таълим-тарбиядан қанақа сабоқ олди? Орадан бир неча йил ўтиб, у шундай деб бўлишди: «Яҳова менга яна барака берди ва мен жамоат хизматкори бўлиб тайинландим».\n17. Жамоатдан четлатиш гуноҳкорга қандай таъсир қилиши мумкин? Мисол келтиринг.\n17 Яҳованинг таълим-тарбия бериш усулларидан яна бири — жамоатдан четлатишдир. Бу, жамоатни ёмон таъсирдан асраш ва гуноҳкорни тавбага чақириш учун қилинади (1 Кор. 5:6, 7, 11). Роберт қарийб 16 йил аввал жамоатдан четлатилган эди. Бу вақт мобайнида унинг ота-онаси ва ака-укалари, у билан мулоқот қилмаслик ва ҳатто салом бермаслик тўғрисидаги Худонинг Каломида ёзилган кўрсатмага қатъий амал қилиб келишган. Мана, бир неча йилдирки, Роберт тикланиб, маънан ўсяпти. Шунча йилдан кейин Яҳовага ва Унинг халқига қайтишига нима ундагани ҳақида сўрашганда, у оила аъзоларининг тутган йўли унга таъсир қилганини айтди. «Агар оила аъзоларим сал бўлса-да мен билан мулоқот қилиб ёки ҳол-аҳвол сўраб туришганида, балки бу мулоқотга бўлган чанқоғимни босарди, аммо Худога қайтишимга туртки бўлмасди».\n18. Буюк кулол қўлида қанақа лой бўлишимиз керак?\n18 Эҳтимол, бизда бундай таълим-тарбия олишга зарурат йўқдир. Аммо биз Буюк кулол қўлида қанақа лой бўламиз? У бизга таълим-тарбия берганда, биз ўзимизни қандай тутамиз? Довуд кабими ёки Шоул сингарими? Ахир, Буюк кулол бизнинг Отамиздир. Шуни унутмангки, «ота яхши кўрган фарзандини жазолагандек, Худо ҳам севганини жазолайди». Шундай экан, «Эгамизнинг танбеҳини рад қилманг, Унинг панд-насиҳатларидан руҳингиз тушиб кетмасин» (Ҳик. 3:11, 12).\n^ 3- х.б. Еремиё 18:6: «Эй Исроил хонадони, наҳотки бу кулол қилган ишни Мен сизларга қила олмасам?! Сизлар Менинг қўлимда кулол қўлидаги лойга ўхшайсизлар».\n^ 15- х.б. Исмлар ўзгартирилган.\nНега ҳокимиятга ҳурмат кўрсатиш керак?